
Urednik Dr, O. Hijacint Bošković, | 

kanaca. Zagreb, Kašejićar trg 4, 


X dlikovni Života je jedini kod nas asketski 


časopis za najšire. krugove. _ Radite na nje- 
govu proširenju! 


»Duhovni Život« je veoma jeftin časopis | 


s obzirom na veliko gradivo, koje on kroz go- 


jA dinu donese. - Mogu ga zafo držati bez nov- 
. čanih pofeškoća | oni koji ne masu držati dama 
gih skupih časopisa! | 


»Duhovni Život« nema nikakvog fonda 
Omogućite njegovo redovito izlaženje barem 


DUHOVNI ŽIVOT 


ASKETSKO-MISTIČKA REVIJA 
—_ 
GOD. IX. ZAGREB 1937. BR. 4. 
—___-___ ANN e 


Budite sveti 
Pisano je: »Budite sveti jer sam ja svet« 
(1. Petra 1. 16.) 

Starac Zakarija proročkim duhom naviješta očeki- 
vano doba tjelesne i duhovne slobode izabranog (krš- 
ćanskog) naroda te izriče uzvišenu njegovu misiju, da 
služi Bogu u »svetosti i pravdi« (Luka 1. 75). Još jas- 
nije sv. Petar_ govori vjernicima kao duhovnim Iz- 
raelcima, pozvanima da s Kristom vladaju svijetom: 
»Vi ste rod izabrani, kraljevsko svećenstvo, sveti 
narod, puk stečeni« (I 2. 9). Život dakle kršćana, 
veli isti apostol, treba da bude formiran po Kristu 
to jest: »Svecu, koji vas pozva«, stoga im naređuje: 
»I sami budite sveti u vašem vladanju« (I 1. 15). 

U ovom se vrhovnom pozivu kršćana nalazi nji- 
hova spasonosna misija za naše doba. Naše je doba 
obilježeno previranjem i nemirom. Bez dvojbe je 
glavni uzrok nereda u tome što unutarnji, duhovni 
život čovječanstva gubi pravu orijentaciju. Vanjština 
to zlo ne može da izliječi. Traži se unutarnja obnova 
čovjeka, na način kako je čovjek bio stvoren od 
Boga, a to je »u pravdi i svetosti istinitoj« [Efež, 4, 
24). U tim se riječima sastoji idealni putokaz za sve 
vjekove. Do te tvrdnje ne dovodi neko obožavanje 
prošlosti, već stvarno prosuđivanje . vrednota, koje 
nijesu podložne promjeni vremena i drugih okolnosti, 
Neki postavljaju pitanje: »Što bi danas poduzeo sv. 
Pavao kad bi došao na svijet?!« Bez dvojbe bi ostao 


vjeran principu: »Isus Krist jučer je i danas isti i u 
vijeke« (Hebr. 13, 8). Isti bi apostol ponovio svima: 
»Obnovite se duhom uma svojega, i obucite novoga 
čovjeka«, čovjeka svetog i pravednog. Pozivati na 
svetost znači: pokazivati pravu smjernicu života i 
životne djelatnosti, uvijek suvremenim putem; za 
preporod čovječanstva. 

Pisano je: »Budite sveti«. Ali, kako? Svetost stoji 
pred kršćaninom kao neko visoko, zagonetno brdo, 
Uspon na to brdo, izgleda, može biti predmetom 
samo prolazne čežnje, Sve ono čim se odlikuje život 
svetaca čini se običnim smrtnicima dostojno udivlje- 
nja ili izvan granica mogućnosti oponašanja. Svetost 
se pretstavlja kao izvanredno stanje koje se pribav- 
lja izvanrednim sredstvima. Zar su obični smrtnici 
pozvani na neobičnosti? 

Nemojmo uvećavati jaz između nadnaravi i na- 
ravi.  Kolikogod se razlikovale, među njima vlada 
harmonija. Isti im je Izvor, isti Cilj, tro-jedan Bog. 
Milost, kao nadnaravni dar, ne ruši narav i naravne 
sile već liječi, obnavlja, podiže. Tako glatko sura- 
đuje s naravi, da je njihov spoj neprimjetljiv. I sve- 
tost će dakle bez nasilja podignuti, posvetiti narav 
i što je naravno. Posao posvećenja na zahtijeva od 
čovjeka ono što je nemoguće, Daj što možeš, ali 
preodano, osobito dobru volju, a ostalo predaj u 
ruke Presvetoga »koji podiže i oživljuje« (Iv. 5, 21). 
I najveći sveci bili su Adamovi sinovi. Milost im nije 
digla obilježja slabe naravi, iako je uz sudjelovanje 
njihove volje podigla njihovo biće do vrlo visokih, 
nadzemaljskih granica, te preobrazila njihovu dje- 
latnost. 

Porijeklo od Adama ne dovodi do te sublimacije. 
Adam daje svojim potomcima bijedu, a Krist svojom 
milošću preobrazuje, »Prvi je čovjek od zemlje, zem- 


194 


ljan; drugi je čovjek s neba« govori sv. Pavao (I Kor, 
15. 47). Apostol je klicao: »Sve mogu u onome koji 
me krijepi« (Filip, 4. 13). Ta milost nikada ne ostav- 
lja one koji se drže s Isusom u intimnom jedinstvu, 
i koji od njega očekuju pomoć, »Koji ostaje u meni, 
i ja u njemu, on rodi mnogi rod« (Iv, 15, 5). Snaga 
milosti bit će tolika da će se njezina transformativna 
moć moći saopćiti i drugima, kao što se voda od 
izvora saopćuje pritocima i rasprostranjuje da na- 
kvasi žedna polja. O vjernom kršćaninu vrijedi obe- 
ćanje Kristovo: »Tko vjeruje u mene.,, rijeke će 
žive vode poteći iz njegova tijela« (Iv. 7. 38). Tako 
će lična svetost imati svoju socijalnu ulogu. Na to 
je i pozvana, jer Božji darovi uvijek imaju neku op- 
ćenitu svrhovitost. Sv, Pavao, kao vjeran kršćanin, 
smatrao je sebe dužnikom »Grcima i barbarima, mu- 
drima i nerazumnima« (Rimlj. 1. 14); 


Tako su i svi kršćani pozvani na svetost, za svoju 
i opću korist. Vanredna svetost može biti i jest od- 
lika nekih odabranih duša, ali Crkva Kristova kao 
lakova, i svaki opet kršćanin kao takav imaju ne- 
odjeljivu notu svetosti, kao vlastito obilježje. Svako- 
mu je kršćaninu postavljen ideal svetosti; svetost 


Oca nebeskoga, Svima bez iznimke Krist naređuje: 


»Budite dakle savršeni, kao što je savršen Otac vaš 
nebeski« (Mat, 5, 48). Kao šta svi kršćani zovu Boga 
ocem, tako treba da se svi približavaju Njemu kao 
uzoru savršenstva, Njegova posve nesebična ljubav 
prema stvorovima; njegova pravednost prema svima, 
koja ne dozvoljava da ijedan stvor bude lišen onoga 
što mu pripada po vječnim odredbama; njegovo mi- 
losrđe prema svima osobito prema bijednima i t, d. 
treba da lebde pred kršćaninom kao slika po kojoj 
je pozvan da izgradi svoju ličnost i postavlja čvrste 
socijalne veze, 

Sv. Pavao kategorično tvrdi, da bez posvećenja 
nitko ne će vidjeti Gospodina (Hebr. 12. 14). To po- 
svećenje za zemljanog čovjeka uključuje bezuvjetno 
čistoću, nesamo kao posebnu krepost već i kao op- 
ćenito obilježje bistvovanja i djelovanja. Kako se 
može pojmiti da ljudski duh prione uz Boga, beskraj- 
nu Čistoću, ako taj ljudski duh nije čist? Svaka stvar 
postaje nečista kad se združi s nečistim stvarima, 
pa i ljudski duh, veli sv. Toma, postaje nečist kad 
se združi s niskim, grešnim stvarima, Treba dakle 
da se duh podigne od niskih stvari da se združi s 
Najvišim. Kad se čovjek odaleči od svega što je 
nisko, nečisto, tada je postavio prvi temelj na koji 
može da sagradi zgradu svoga posvećenja, općenja 
s Bogom, u Bogu (Isp. sv. Tomu ILII 81, 8). 

Teško je odstraniti ono što je sraslo s naravi. 
Mnogo se žrtava zahtijeva da se svlada sama sebe. 
U duhovnom životu ima mnogo elemenata koji vode 
u smrt. I vrlo su aktivni. To su oni porivi pokvarene 
naravi: neposlušnog tijela, neobuzdanih požuda, 
zlobnog đavla i njegovih zasjeda. Ta je borba skop- 
čana sa životom, koji dosljedno po svojoj bitnosti 
nije drugo do li »rvalište«. Ne dade se ni pomisliti 
da je u borbi za duhovni život, za krunu posvećenja 
dovoljno stati u defenzivi. Primirje daje mogućnosti 
tamnim silama da se organizuju, jače navale. Kršća- 
nin je borac, on treba da prelazi u protunapad. Na 
to se spravlja pozitivnim vježbanjem u krepostima, 
svojevoljnim trapljenjem, trajnim prožimanjem svoje 
djelatnosti duhom vjere, ufanja i ljubavi. 

Možda bi tkogod rekao: to je odveć. Krist je, me- 
đutim, to na razne načine očitovao. Zove k sebi sve 
umorne i opterećene, ali ne zove na mir tjelesni na 
zemlji. Zemaljski vođe obećavaju uživanje. Krist zove 
u svoju stranku, pod jaram zakona evanđeoskoga, 


196 


koji će ljudima dobre volje biti lak, ali je samoj na- 
ravi težak (Mat. 11. 28-30). Krist je poznavao zle 
naklonosti ljudske naravi uslijed istočnog grijeha. 
Znao je da nema posvećenja bez borbe. Slijediti 
Krista, sveca nad svecima uključuje za kršćanina 
velike žrtve. Apostol Pavao razlikuje sljedbenike 
Kristove od pristaša drugih vođa po tome što »oni 
koji su Krista Isusa, razapeše tijelo sa strastima i 
požudama« (Gal, 5, 24), To je naučio od samoga Kri- 
sta koji je rekao: »Tko hoće da ide za mnom, neka 
se odreče sebe i uzme križ svoj svaki dan i ide za 
mnom« (Luka 9. 23). Umrijeti sebi znači živjeti Bogu. 
Ljubiti tijelo i prianjati uz ono što je nisko, grešno 
rekao bi sv, Augustin, to je ljubav što ubija, mrziti 
pak na to, to je mržnja što spasava, 

Velikodušnom nastojanju sa strane čovjeka dolazi 
u pomoć milost. Veliko djelo pobjede nad »starim 
čovjekom ne može se izvršiti bez Onoga koji je re- 
kao: »Bez mene ne možete ništa učiniti« (Iv, 15. 5). 
Milost će pridonijeti da čovjek postane uvijek bliži 
maljsko. Formalni je elemenat svetosti sjedinjene s 
Bogom. Pretjerano, pa i krivo bi bilo reći da kršćan- 
ska svetost traži prezir stvorova'). Strogi izrazi ko- 
jima su se neki sveci na visokom stupnju mističnog 
stanja služili obzirom na sve što je stvoreno nije pro- 
izlazilo iz prezira stvorova već iz žarke ljubavi pre- 
ma Stvoritelju, koji sadrži još više savršenstva nego 
li se nalazi po stvorovima. Pa zar i svi stvorovi za- 
jedno mogu da pruže adekvatni, proporcionalni ele- 
menat za bitnost svetosti t. j. sjedinjenje s 


4) Sporedi neke primjedbe na to krivo mnijenje tiskane u re- 
viji»RevueThomiste« 1935 br. 90 str. 516 i slijed, prigodom 
francuskog prijevoda knjige »Religion und Leben od A. 
Rademacher-a. 

Bogom? To sjedinjenje s Bogom za svece jest vr- 
hovno pozvanje, najveća dužnost, najjača životna 
energija, koju im ulijeva Jaap uz neograničeno 
Dobro, zadnji Cilj, 


Uime ovog sjedinjenja s Bostun kao zahtjeva sve- 
tosti, uvijek ostaje istina da je kontemplativni život 
nad aktivnim. Današnjem se nervoznom, aktivistič- 
kom mentalitetu ta tvrdnja čini nesuvremenom, Da- 
leko je današnji voluntaristički smjer ljudskog života 
od toga da mirno i objektivno shvati one valjane raz- 
loge u prilog kontemplativnog života što je sv. Toma 
tako sočno formulirao (II-I 182 art. 1), Mnogi od 
socijalnih radnika današnjice zaboravljaju kako veli- 
ku ulogu u spasavanju ljudskog društva igraju baš 
kontemplativni redovi. Neprestanim molitvama i po- 
korama svijetu nepoznate duše jurišaju na nebo, mole 
milost za grešnike i nemarnike, Pa ni socijalni rad- 
nici, evanđeoski apostoli ne bi ubirali toliko ploda da 
nema onih osoba koje svojim molitvama i trapljenjem 
neprestano prose od Boga da žetva radnika u njivi 
Gospodnjoj bude obilnija, a da radnici rade uspjelije, 
ustrajnije. Radnik Gospodinov zasadi i zalije, ali mi- 
lost Božja prodire u srca, te čini da biljka cvate i 
donosi rod (I Kor, 3, 4-8). Zar i nepoznate, svete duše 
nijesu »Božji pomagači?« | 

Nemojmo pretjeravati. Između dva ekstrema: či- 
sto kontemplativnog i čisto aktivnog života najsavr- 
šeniju nam formu pruža kontemplativno-aktivni ži- 
vot. Socijalna akcija naučavanja i propovijedanja tre- 
ba da bude učinak kontemplacije (II-II 188, 6). Tako 
.se svetost duše ireba da prelije na svu djelatnost. 
U bilo kojoj vrsti života prianjanje uz Boga krepos- 
nim životom treba da vodi glavnu riječ. Tako baš 
sv. Toma zamišlja svetost kao neku općenitu smjer- 
nicu, jer sve čine svih kreposti usmjeruje i vodi k 

Bogu, ukoliko združuje ljudsku pamet, dosljedno svu 
djelatnost s Bogom, zadnjim ciljem. Kratkovidni po- 
smatrači stavljaju jaz između kontemplativnog i ak- 
tivnog života. Svakom bi evanđeoskom radniku kon- 
templacija imala da bude izvorom apostolske aktiv- 
nosti. Inače, kako dobro opaža P. G. Lagrange O. P. 
(»Dieu.,.« p, 721), riječ apostolskog radnika ostaje 
bez životnog sadržaja; on propovijeda uzvišene, bo- 
žanske istine na odveć ljudski način; od svetih istina 
on uzimlje sporedno: slovo, a zaboravlja glavno: duh. 
Kad fali sveta revnost za stvarima vječnosti lako je 
postati žrtvom prolaznih, više manje krivih ideja. 
Bez truda za lično posvećenje socijalni apostol se iz- 
laže pogibli da na mjesto spasa duša traži više svoju 
taštu slavu. U socijalnom apostolu treba da se har- 
monično spoji svetost i radinost, narav i nadnarav, 
vlastit rad i milost ali u podređenosti, tako da ono 
što je niže (narav) služi onome što je više (milosti). 
Apel dakle na svetost ne isključuje apel na soci- 
jalni rad. Svetost traži rad za spas duša. Crkva ka- 
tolička obiluje svecima koji su u buci dana vodili 
duše k Bogu. Samoća po sebi nikada nije bila bitnost 
savršenstva, ona je samo neko sredstvo sabranosti, 
Prilike današnjice zahtijevaju da svi kršćani ostvare 
što više moguće ideal kontemplativno-aktivnog ži- 
vota, Iz lične svetosti treba da se blagodat izlije u 
socijalni život. Spas i drugih duša je važniji nego li 
samo spas svoje duše, Općenito govoreći plemenitije 
i uzvišenije se pokazuje vitalnost svetosti kad se so- 
cijalnim radom saopćuje blago svoje unutarnjosti 
drugima, nego li kad se egoistički zatvara u subjektu. 
Bog je posvuda postavio primjere altruizma. Dovolj- 
no je pogledati u prirodu. Sva priroda služi čovjeku, 
po odredbama Providnosti, Zar dakle da čovjek, samo 

čovjek, ne učini druge sudionicima barem nekih do- 
bara što krije u sebi? 

Mudrac prosuđuje sve i posvuda traži ono što je 
objektivno, trajno. Između prekomjerne ekspanziv- 
nosti aktivizma i uske zatvorenosti isključivih kon- 
templativaca može se naći forma života kontempla- 
tivno-aktivnog smjera. Danas je ta forma od osobite 
važnosti, Preveliki socijalni radnici bez solidne kon- 
templativne podloge izlažu se pogibli da ih »tempo« 
vremena silom povuče sa sobom. Nervozno nastoje 
iskoristiti vrijeme, izliječiti njegove bolesti, ali preče- 


sto zaboravljaju zahtjeve vječnosti. Oprečno njima | 


nalaze se oni koji ne shvaćaju socijalne potrebe da- 
našnjice, Oni zaboravljaju da su svi vjernici pozvani 
osobito danas da budu apostoli. Pozvani su na lično 
posvećenje, ali ne smiju da budu ravnodušni pred 
tolikim pokušajima vlasti tmina, koje nastoje da svijet 
zavedu u duhovnu propast, Motiv je Kristova do- 
laska bio »da se svijet spase po njemu« (Iv. 3. 17). 
Kristova je muka bila i predovoljna, ali njene zasluge 
treba primijeniti. Svi su kršćani pozvani da na svoj 
način nastave djelo Kristovo, prema riječima sv. Pav- 
la: »Sad se radujem patnjama, koje trpim za vas, i 
dovršujem nedostatak nevolja Kristovih u tijelu svo- 
jemu za tijelo njegovo, a to je Crkva« (Kol, 1. 24). 
Apostoli-sveci razvijali su svoju djelatnost u svi- 
jetu i nijesu postali nečisti. Zadaća je svih kršćana 
ta ista, Sva djelatnost treba da bude produhovljena, 
sveta, Onima koji zakonito uživaju ovaj svijet neka 
služi opomena sv. Pavla, da naime budu »kao da ga 
ne uživaju, jer prolazi obličje ovoga svijeta« (I Kor. 
7. 31). I doista potrebujemo svetaca u svim slojevima 
ljudske zajednice. Ima mnogo svetih, revnih duša, ali 
broj je neznatan prema broju neprijatelja. Zato je 

manjina pozvana da revnošću i žarom nadomjesti broj 
i poradi oko posvećenja svijeta. | 

»Dođoh da oganj bacim na zemlju, pa što hoću 
nego da se zapali« (L. 12.-49), Dinamička uloga lju- 
bavi Boga i bližnjega bila bi dovoljan način da se sav 
svijet zapali tim ognjem za kojim je Krist čeznuo, 
Ljubav Boga i bližnjega jest cilj svetosti, vrhovna 
norma života. Raditi po njenom diktatu znači ispu- 
niti misiju kršćana. Plod toga rada bio bi: posvetiti 
sebe i čitav svijet, da se ispuni kraljevstvo Božje 
na zemlji, 


O. J. Kuničić O. P. 


Mistički uzleti šezdesetsedmoga 


psalma 
1. Psalam glasi ovako: 

Nek ustane Bog, i neka se rasprše neprijatelji nje- 
govi, i razbjegli se ispred lica njegova koji ga mrze! 

Kako se raspline dim, heka se rasplinu; kako se 
rastopi vosak ispred ognja, tako nek ko bezbošci 
ispred lica Božjega! 

A pravednici se veselili i uzradovali ispred lica 
Božjega, i napajali se u veselju! 

Pjevajte Bogu, psalam zapjevajte imenu njegovu; 
pripravite put pred njim, koji uzlazi iz pustinje; Go- 
spodin mu je ime. 

Uskliknite pred njim, pred ocem sirotana i brani- 
čem udovica, 

iBog je na svome svetome mjestu, Bog koji usam- 
ljene udomi; 

Koji snažno izvodi sužnje; tako i one što ga draže, 
a u grobnoj su tami. 

Bože, kad si izlazio pred tana svojim; kad si 
prohodio pustinjom, 

ustresla se zemlja; jer su nebesa porosila pred li- 
cem Boga na Sinaju, pred licem Boga Izraelova, 

Odvojio si, Bože, obilnu kišu baštini svojoj; i je li 
oslabila, ti si ju pridigao. 

Tvoja će se vojska nastaniti u njoj (obećanoj zem- 
lji), a pripravio si ju u slatkosti svojoj ubogaru, Bože, 
Gospodin će dati riječ; glasnica velika je vojska: 

»Kralj nad vojskama ljubljenoga, ljubljenoga« (Iz- 
raela), — a ukras je kući kad se dijeli plijen. 

Kad se smirite sred ovoga pripadništva, (bit će te) 
kao golubica posrebrena perja i hrbata blistavo po- 
zlaćena straga. 

Kad nebeski (Kralj) rasprši kraljeve nad njom 
(zemljom obećanom), bljesnut će kao snijeg na Sel- 
monu (Zalmonu). Gora je Božja gora obilna; 

Gora zgusnuta, gora obilna. Čemu prizrijevate 
zgusnute gore? 

Gora gdje se svidilo Bogu da stanuje; jer će Go- 
spodin tu stanovati uvijeke, : 

Kola su Božja okružena tisućama koje kliču; Go- 
spodin je između njih na Sinaju, u svetinji. 

Uzašao si na visinu, povukao si (sa sobom) sužnje, 
primio si darove između ljudi, 

Jer nijesu vjerovali da tu stanuje Gospodin Bog, 

Blagoslovljen Gospodin s dana u dan! Sretan nam 
put utire Bog spas naš. 

Bog naš, Bog spasitelj, i u Gospodina, u Gospodina 
je izlaz iz smrti, 

Ipak će Bog smrskati glave neprijateljima svojim, 

- vlasato tjeme onih što koracaju po zločinima svojim, 

Reče Gospodin: »Iz Bazana ću ih izvući natrag, 
izvući ću ih iz dubine mora; 

Da im u krvi ugrezne tvoja noga, da jezik tvojih 
pasa oblizne od nje (krvi) neprijateljske!« 

Vidješe ulazak tvoj, Bože, ulazak Boga moga, kra- 
lja moga. koji je u svetinji, 

Naprijed pođoše pjevači, a do njih svirači sred dje- 
vojaka s bubnjićima. : 

U zborovima blagoslivljajte Boga Gospodina, koji 
ste iz korjenja Izraelova! 

Tu je Benjamin mladićak, duhom zanesen; 

Poglavice Judini, njihovi vođe, poglavice Zabulo- 
novi, poglavice Neftalijevi. 

Razmahni, Bože, svoju snagu; utvrdi ovo, Bože, 
što si izveo među nama, 

Iz svoga hrama u Jeruzalemu. Tebi će kraljevi 
prinositi dare. 

Ukroti zvijeri u ritu; krdo volova između gomila 
krava, da bi istisli one što su prokušani poput srebra. 

Rasprši narode što hoće ratove! Doći će poslanici 
iz Egipta; Etiopija će Bogu pružiti ruke. 


Vi kraljevstva zemaljska, zapjevajte Bogu, klik- - 


nite Gospodinu, 

Kliknite Bogu, koji uzlazi u visine nebeske, na 
istok! 

Gle zagrmjet će glasom jakim. Dajte slavu Bogu, 
nad Izraelom je njegovo veličanstvo i sila je njegova 
na oblacima, 

Divan je Bog u svetinji svojoj; Bog Izraelov, on će 
dati silu i snagu puku svome. Blagoslovljen Bog! 

2. Ovako glasi ova veličanstvena pobjednička pjes- 
ma, puna svježine, poleta, sveobuhvatne snage. Titan 
među psalmima po formi, a i po poteškoćama u tu- 
mačenju nekih mjesta, kralj psaltira, zanosio je i za- 
nosi idealne duše, da saosjećaju sa Mesijom, pobjed- 
nikom pakla i smrti, i da se oduševljavaju za Njegove 
triumfe nad silama tmina, Bez obzira da li se Nje- 

govi triumfi postizavaju individualno, u skrivenim 
zakucima duše, ili socijalno, u razvojnim fazama 
Božjega kraljevstva na zemlji, Zanio je crkvu, na- 
stavljačicu Mesijina otkupiteljskog djela, pa ga ona, 
u nekim odlomcima ili versima, upotrebljava pri naj- 
svečanijim liturgijskim činima, ' 

Božji je kovčeg središte i svrha, oko čega se kreću 
zanosne misli i poklici Bogom nadahnutog proroka i 
pjesnika kralja Davida, koga već sam polet i naivan 
ton odaje kao začetnika ove velebne pjesme. Staro- 
zavjetni je kovčeg okružen slavljem: pobjedničkom 
vojskom, ratnim zarobljenicima i plijenom, trofejima, 
Nose ga na sveto brdo Sion, gdje svesilni Jehova 
stanuje u svetinji šatora i rasiplje milosne dare nad 
Izraelom, kako je nekad očitovao svoju silu na Si- 
naju u pustinji. U triumfu se nosi kovčeg na Sion: 
okružuju ga poglavice dvanaest plemena, ponosni što 
vuku lozu iz korjena Izraelova, zborovi pjevača i svi- 
rača, i nizovi djevojaka s timpanima. One su i u sve- 
čanoj povorci kao glasnice triumfatorskog pohoda 
klicale zanosno Kralju Sabaotu koji smatra Izraela 
svojim miljenikom. Sva je prilika, radi se o ratu što 
ga je David vodio proti Hanonu, amonskome kralju, 
da dobije zadovoljštinu za sramotu nanesenu njego- 
vim poslanicima. Kruna je ove vojne bila sjajna po- 
bjeda nad Amoncima i pomoćnim četama aramej- 
skim. Sad se sirska i mezopotamska plemena udruže 
proti Davidu, s Adarezerom, kraljem u Sabi na čelu, 
Cio se izraelski narod digne na oružje i sa zavjetnim 
kovčegom zađe u borbu. Neprijatelji budu hametice 
poraženi kod Helama na istok rijeci Jordanu, a na- 
rod u deliriju oduševljenja povrati sveti kovčeg na 
Sion. Za ovu zgodu složi David ovaj psalam. — Ovo 
je povjesno značenje psalma, 


204 


3. Psalam ima i duboko proročko značenje. 


Božja djela u Izraelu imaju svjetski smisao za Da- 
vida. On u proročkoj viziji niže pred svojim duhom 
buduće daleke triumfe Božjega kraljevstva na zem- 
lji, koje će, duhovno, prevladati zemaljske vladavine, 
pa će se kraljevi okrenuti ujedinjujućem počelu, mi- 
stičkome Sionu, Kristu, i Njegovoj crkvi, Pobjeda Iz- 
raelova jamči Davidu da će čovječanstvo pobjedo- 
nosno koraknuti na putu k središtu svog povjesnog 
razvoja, k mesijanskom ujedinjavanju svijeta koje ima 
svoj triumfalni epilog u vedrinama nebeskog Siona. 


I kako sja kovčeg na Sionu, na brdu koje drhti od 


velebne pobjedničke pjesme i blista u sjaju narodnog 
ushita, tako prorok pozivlje zemaljske kraljeve, neka 
u jednoj vjeri, u jednom poklonstvu, u jednom lju- 
bavnom zanosu uskliknu Božjemu veličanstvu koje 
daje snagu svome narodu i odrazuje se u upravi sve- 
mira. Sioni se po svojoj prirodi ne može da mjeri sa 
mnogim nebotičnim i šumovitim gorama izraelske 
zemlje, ali je on centralna gora Božja, odakle njegova 
darežljivost siplje blagoslove na svoje izabranike, 
Tako su se i svjetska kraljevstva ugnula, u svrhuna- 
ravnome redu, pred Božjim kraljevstvom universalne 
crkve, Oko Rima, novog Siona, nove obećane zem- 
lje, kreće se povijest kršćanske ere, kao i ona u sta- 
rini oko Jeruzalema. Rim je duhovno središte svijeta, 
kamo »kraljevi nose dare«, odakle »Bog Izraelov 
daje snage svome narodu«. Da se u svjetskim po- 
tresima i u općoj lomljavi, što ju priprema bezbož- 
nički prkos proti nebeskome svijetlu i nihilistički duh 
zastranjivanja od božanske istine, vjerno čovječan- 
stvo okupi oko »zavjetnog kovčega«, križa. U vre- 
menima, kad je bezboštvo sotonskim bijesom upreglo 
»da prebriše one što su prokušani poput srebra«, 
Tako će čovječanstvo poći sigurno zacrtanom stazom 

»koju će srećom obasuti Bog spas naš« u susret ko- 
načnim triumfima Božje djece. Stoji križ, kotrlja se 
svijet, Stat crux, dum volvitur orbis, 


4. Pobjednički je psalam tjelovska pjesma. Na Euha- 


ristiju se dade svestrano primijeniti. 


U starom je zavjetu Svemogući iz svetinje na Sionu 
obasuo milosnim obiljem izabrani narod, U Euhari- 
stiji je pod mističkom koprenom rastvorio milosnu 
blagajnicu svojim otkupljenicima, Novozavjetni je 
Sion žrtvenik i svetohranište, To je Božja gora, 
obilna i zgusnuta balsamom dragocjene Krvi Jagnje- 
tove, Gora, gdje se Bogu svidilo da stanuje sred 
svoga naroda, Sve koje ujedinjuje vjera i krepost On 
je udomio pod mističkim šatorom, da ih očuva du- 


hovne pustoši, Kako je Sion skromna izgleda prama - 


veličajnim gorama izraelskim, ali ije nosio duhovno 
prvenstvo, tako i svetohranište, naoko neznatno 
prama velebnim svjetskim tvorevinama umjetničkog 
genija, krije Višnjega koji se utjelovljenjem i ljubavlju 
snizio do ljudske djece, da im namakne izlaz iz vječne 
smrti, Gospodin je iz svetohraništa zemaljskim put- 
nicima zacrtao put sreće. On odatle utire svojim 
odabranicima stazu životne orijentacije u svijetlu 
svrhunaravne istine i u žaru nadzemaljske ljubavi, 
koja konačno svršava u blaženom gledanju lica 
Božjega, Svetohraniše, šator Kraljev, to je središte i 
ishodište Božjega gospodstva nad svijetom, Odatle 
zaštićuje On svoje vjerne u borbi sa silama tmina i 
s ocem laži. Da se rasprše narodi što vole i vode 
ratove sa svijetlom božanske istine zasjenjujući ju 
egoizmom i pohlepom, Ravna povjesnim tokom, i 
silom svoga suda kroti neobuzdane silnike i borbene 
razuzdanike koji pripremaju martirij Njegovim vjer- 
nima, izakako ih prokušaju kao srebro, Kiša se mi- 

losti odatle slijeva na kršćanski Izrael, pače daje se 
tu i nebeska mana, božanska hostija, pratilica u vječ- 
nost, da se ne smalakše u zemaljskoj pustari. Hrana 
je to što ju je mogla da priredi samo Božja darežlji- 
vost čovjeku ubogaru, 

A tjelovski je blagdan triumfalni pohod Vječnoga 
Kralja, Okružen slavljem, ushitom i sjajem, vjerom i 
ljubavlju, pronosi se u triumfu poput starozavjetnog 
kovčega uz pobožno klicanje, s osjećajem poštovanja, 
vjere, odanosti, harnosti, ljubavi, u blistavoj pokaz- 
nici, Čete nebeskih knezova, Božjih anđela, pjevaju 
Mu pobjedničku pjesmu, a On vodi svoje vjerne preko 
smrtnih tmina u krajeve vječnoga svijetla. »Budi 
hvaljen silni Kralj preljubljenog Izraela!« 


5. Psalam je i duhovska pjesma. Na duhovski blagdan 
i kroz njegovu osminu upotrebljava ga crkva u misnim 
obrascima. 

Svečanost silaska Duha Svetoga predstavlja za- 
vršetak Mesijina otkupiteljskog djela i početak Nje- 
gova triumfalnoga prolaska kroz čovječanstvo, Krist 
Kralj na pobjedničkim kolima milosti (Duha Svetoga) 
u pratnji vjernih naroda osvaja svijet i diže ga k ne- 
beskome Sionu, Sveopća crkva, koja je po božanskoj 
osnovi preuzela u nasljedstvo Kristovu otkupiteljsku 
misiju, vođena je i ožarena Božjim Duhom, i na du- 
hovski blagdan slavi početke svog uzvišenog djela, 

Poput starozavjetnog stupa od oblaka i ognja diže 
se Sveti Duh, izakako je, kao nekad Jehova na Si- 
naj, sišao na Sion u sili vjetra i u plamenu ognja, da 
priproste apostole preokrene u ratnike bojeva Go- 
spodnjih, Pred Njegovim plamom rastapaju se mrzi- 
telji istine i dobra, kao dim i vosak, Pobjednički 
kovčeg Duha Božjega, koji je smrvio srca okorjelih 
protivnika Kristove misli i diže se nad njihovom 

tminom, veličaju vjerni u mističkim zarukama Jag- 
njetovim hraneći se Njime pri euharistijskoj gozbi. 
Božji je Duh otac sirotana: »Ne ću vas ostaviti sirote, 
nego dolazim k vama« (Iv. 14, 18). Po Njemu se drži 
i raste mističko tijelo Kristovo, i bez Njega nema je- 
dinstva između loze i čokota, On nas vezuje u po- 
sinaštvo Božje, jednom vjerom i jednim osjećajem. 
Silaskom u gostinjsku sobu na Sion sasuo je obilnu 
kišu milosti, da okrijepi iznemogli svijet, da ga pre- 
obnovi duhom jedinstva i mira, I kad bi građani ze- 
maljskog kruga bili svijesni dostojanstva Božje djece, 
ne bi nikad zemljom vitlao ratni vihor, Tad bi zemlja 
mirno otpočivala u sjeni ove božanske golubice, 
prevučene srebrom i zlatom. I kad god Nebesnik srav- 
ni moćne protivnike, zasja u novom svijetlu crkva 
»kao snijeg na tamnoj« pozadini. Njezina su triumfa- 
torska kola okružena mnoštvom duhova koji su pod 
njezinim vodstvom iz pustare laži i grijeha pronašli 
put istine idobra. Neka je hvala »Gospodinu svaki 
dan« za tolike »izlaze iz smrtnih tjeskoba«, jer blago- 
slivlje i utire stazu našega života kroz tminu, zabludu 
i strast! Neka povuče Duh Božji za sobom kraljeve i 
narode, i obuzda narode što traže ratove, i obrati no- 
ve pogane! Neka se slavi Sveti Duh, koji je tako divan 
u Svojim svetima, živim hramovima Jagnjetovim! 


6. Psalam simboliše i-mističke uzlaze Božjih svetaca. 

Nesamo apostola, koji su knezovi duhovnog Izrae- 
la, i predvodnici Božjih triumfa na zemlji. Nesamo 
mučenika, heroja srca i krvi, jer je ispred njih ustajao 
Bog, i razbjegli su se ispred lica Njegova koji ga mrze 
promatrajući bez riječi snagu mučeničke vjere i uzvi- 
šenost njihove žrtve. Nego svih svetih duša, koje smje- 
lo koracaju pustarom života, radujući se ispred lica 
Božjega i napajajući se u veselju intimna jedinstva s 

Njime prošavši kroz vatru i vodu duhovnih kušnja, 
podnijevši noć sjetila i »kidanje između duše i duha«, 
dionice patnja Gospodnjih i Njegova mističkog uzla- 
za Sion, I mnogi se od njih, prije progonitelji Njegova 
mističkoga tijela kao Savao, ili mrzitelji Njegove vla- 
sti u pojedinačnim dušama kao Magdalena, rasplinuše 
pred Njim kao vosak ispred ognja. Nek uginu bez- 
bošci ispred Božjeg triumfa u svetačkim dušama! One 
kliču pred Njim što ih je sa svoje svetinje obasuo mi- 
losnom vodom preobilnom, Pa će se nastaniti kraj 
euharistijskog šatora što ga je u svojoj slatkosti pri- 
pravio Bog ubogaru. I dat će im riječ. Da Ga veličaju 
životom i djelom, riječju i istinom, da Ga oglasuju lju- 
dima, u sjeni mističke golubice. I kad Nebesnik rasprši 
snagom svoga duha sve duhovne smetnje i prevlada 
moć tmina u dušama, one će zasjati kao snijeg na Sel- 
monu, I bit će kao gora zgusnuta i obilna, gora Božja 
gdje se Bogu svidilo da stanuje. Tisućama svetih koje 
kliču okružena su pobjednička kola Božja, a Gospodin 
je između njih u svetinji; i uzašao je na visinu povla- 
čeći za sobom sužnje, ljudska srca, i primajući daro- 
ve između ljudi. Da ga blagoslivlju s dana u dan, jer 
im je Bog, spas naš, zacrtao stazu životne sreće što 
svršava na nebeskom Sionu, Zato u crkvama slavimo 
Boga! Nek razmahne Svoju snagu i učvrsti ova milosna 
čuda što ih je izveo među nama, iza kako je odabra- 
nike Svoje prokušao kao srebro! Sabrat će se zemalj- 
ska kraljevstva, da zapjevaju Bogu, jer je nad Izrae- 
lom, nad svijetom mističkih poleta i milosnih triumfa, 
njegovo veličanstvo. Jer je Bog divan u Svojim sve- 
cima, I dat će silu i snagu Svojim odabranicima, da bli- 
stavom stazom ljubavi i žrtve, ujedinjeni s Njime, do- 
stignu sjaj vječne istine i vječne ljubavi. 


P. Butorac 

Različite vrsti pozornosti 
(Dvije prve vrsti) 

Usmena molitva, ako je pozorno obavljena, dovodi 
do savršene unutarnje molitve i savršenog razmatra- 
nja. Sabrano obavljena usmena molitva postaje uisti- 
nu duhovnom i nebeskom okrepom duše. Da vidimo 
sada, na koliko načina možemo izvršiti ovu pozornost 
za usmene molitve. ' 

Anđeoski Naučitelj nam govori, da se naša pozor- 
nost u usmenoj molitvi može razvijati na tri načina. 
Najprije tako da glavnu pomnju uložimo u točno 
izgovaranjeriječi molitve. Ova pozornost je, 
doista, po svojoj naravi najniže vrsti, jer po njoj do- 
bivamo minimalnu duhovnu okrepu, iako nam može 
biti od velike zasluge za vječnost, Ali uza sve to što 
ovakova pozornost nije savršena, ipak je u početku 
najpotrebnija, da se tako priviknemo ispravnom izgo- 
varanju riječi, usklađenom pjevanju (ako je usmena 
molitva i pjevana), tačnom izvođenju svetih obreda, 
kako se to dolikuje Bogu, komu upravljamo naše što- 
vanje i molitve. Kod zajedničke molitve ova je pozor- 
nost tim potrebnija što bismo mogli svojom netačnošću 
prouzrokovati smetnju ili nered kod onih s kojima mo- 
limo, ili sablazan onih, koji nas možda promatraju, 


Zato nesmijemo nipošto, ni pod kojom izlikom, pre- 


zreti ili propustiti ovu pozornost, Pače treba sve sile 
uložiti, da što prije i što bolje naučimo sve ono, što 
treba, da — prema našem zvanju — prikažemo Bogu 
dostojni poklon čitavoga našeg bića, Sveta Tereza od 


Isusa nadasve je uvelike cijenila i najmanji čin svetih : 


obreda. I s potpunim pravom. Jer nesamo, da se to 
dolikuje svetim činima, već i zato, što nam to isprav- 
no izgovaranje riječi, usklađeno pjevanje i točno vrše- 
nje svetih obreda postaje veoma jako psihološko po- 

magalo za našu ličnu pobožnost, a ostalima dajemo 
dobar primjer i živu pouku za sveto i pomnjivo 
obavljanje svetih čina, i 

Kad smo se donekle već uputili u ovoj prvoj po- 
zornosti, tada treba, da postepeno sve savršenije pre- 
lazimo k savršenijem načinu moljenja. Po nauci istoga 
svetoga Naučitelja i općem naučavanju učitelja du- 
hovnog života, druga vrst pozornosti sastoji 
u tomu, da pazimo na smisao, sadržaj riječi, 
koje izgovaramo ili na značenjesvetih obre- 
da, koje obavljamo ili kojima prisustvujemo. Tako na 
primjer sveti Ignacije u svojim Duhovnim Vježbama 
(»Exercitia«, 3 mod. or.) daje jedan način, kako mo- 
žemo veoma korisno obavljati usmenu, privatnu mo- 
litvu sabranošću ove vrsti »sastoji u tomu, da veo - 
ma polagano (sporo) izgovaramo bilo koji obra- 
zac (formular) molitve, tako da između svake riječi 
možemo obaviti jedno disanje.« 

Sada primijenimo to, kao za primjer, na one lije- 
pe i poznate »Uzdahe poslije svete Pričesti«, Najprije 
nastojmo da se što bolje saberemo; pitajmo u pri- 
sutnog Spasitelja milost, da dobro obavimo ovu mo- 
litvu. Zatim, otprilike, započnimo: Dušo — Kristova 
— posveti — me. Tijelo — Kristovo — spasi me. 
Krvi -— Kristova — napoji — me, itd, s ostalim uzda- 
sima. Poslije nego smo izgovorili koju riječ od Uzda- 
ha, pomislimo na smisao te riječi, Tako možemo pro- 
matrati po prilici ovako: Dušo — to označuje dušu 
punu znanja naravnog i božanskog: zato je molimo 
jednim vapajem srca za rasvijetljenje, za znanje, i to 
nadasve ono nebesko znanje; znači dušu prepunu 
svih milosti, svih kreposti, svih darova Duha Svetoga, 
svetih čuvstava i želja; i baš je ta duša sa svim tim 
neizmjernim nebeskim bogatstvom sada u mojoj du- 
ši i to upravo kao hrana moje duše, da to u moju dušu 

prelije prema mojoj pripravi, raspoloženju i prema 
intensivnosti mojih želja. — Kristova — to jest 
duša nesamo puna milosti, nego još i bitno, najtjes- 
nije spojena sa Sinom Božjim i zato Bog; duša moga 
Otkupitelja, koji je ispio prepuni kalež bolova, pre- 
zira, smrtnih borba, užasnih zapuštenja i to baš za 
mene: dakle pitat ću tu ljubav bolova (ne baš pitati 
same bolove), i božansku jakost u mojim bolovima i 
zapuštenjima, koja će mi Providnost poslati, da me 
učini sličnim mojem Otkupitelju i Bogu. — Posveti 
— to jest potpuno me u svoju svetost pretvori, tvo- 
jim me svetim čuvstvima i tvojom božanskom ljubav- 
lju ispuni i oživi — Me — to znači: mene crva, 
grešnika, po samom sebi nedostojna i najneznatnije 
milosti; ali mene, ovijena Otkupiteljevim zaslugama 
i Božjim milosrđem, svega toga dostojna; mene siro- 
maška, za kojega si sve ovo bogatstvo, o Otkupitelju, 
zadobio, Tijelo Kriswavo: Tijelo, koje su uvijek 
samo nadanđeoska čuvstva i gibanja još oživljavala 
— Spasi me — jer je moja narav odviše slaba i 
sklizava te će me svega okaljati i u ponor svakog ne- 
reda sunovratiti, ako me božanski tvoj doticaj ne izli- 
ječi, Zato ti, presveto Tijelo, s apostolima vapim: 
spasi me, jer inače pogiboh, — Krvi Kristova, 
napoji me: Krvi istoga Boga-Čovjeka, i zato neiz- 
mjerne vrijednosti i neopisive slatkoće, Napoji 
m e t. j. daj mi da duboko i živo osjetim svu slatkoću 
svetih otajstava a nadasve slatkoću tvoje gorke Mu- 
ke i presvete smrti... — Muko Kristova, 
okrijepi me: Kriste, koji si u svojoj Muci svo- 
jevoljno osjetio svu slabost čovječje naravi, baš po 
toj »slabosti« ojačaj moju preveliku slabost. Među 
rane svoje sakrij me: Tvoje presvete ruke 
i noge i tvoje božansko srce, o Isuse, bile su izložene 
udarcima i napadajima tvojih krvnika, baš u tim sve- 

tim izranjenim skrovištima daj mi onaj stalni zaklon 
protiv napadaja svih mojih neprijatelja. Ne do- 
pusti da se igda od tebe rastavim: Eto, 
sada smo, o Kriste Bože, tako intimno sjedinjeni, pa 
me nemoj prepustiti mojoj zlobi ili slaboći, da me 
grijeh ne odaleči od tvojega svetoga prijateljstva u 
vremenu i u vječnosti. Ovaj uzdah morali bismo če- 


osto preko dana, nadasve u pogibeljima i napastima 


žarkim srcem opetovati. Ne dopusti, da se od tebe 
rastavim, već naprotiv svojom jakom milošću privlači 
sve tjesnije k sebi, da postanemo jedno, 

Jasno je, da su ove refleksije samo neka slaba 
uputa, neka vrst primjera, a svatko će znati da sam 
za sebe promatra bolje i intimnije, ako pouzdano i 
ponizno traži od Duha Svetoga svijetlo i pobožnost, 
i bude nastojao da sabrano obavlja svoje molitve, 
osobito one, koje se iz bližnjega odnose na sv. Žrtvu 
i njezino blagovanje u sv. Pričesti, 

Napomenuti nam je, da ove Uzdahe možemo ovako 
moliti ne samo u našim zahvalama, već i preko dana, 
za vrijeme pohoda Svetotajstvu, ili za razmatranja, 
pa čak i za istu pripavu za sv. Pričest, misleći na 
one svete učinke, koje će učiniti u nama Spasitelj, 
kad ga do malo vremena primimo. A da nam se ovo 
ne izrodi u neku vrst prostog običaja (ili iz kojeg 
drugog razloga, n, pr., jer osjećamo veću pobožnost 
prema drugim molitvama), možemo ove Uzdahe za- 
mijeniti s kojom drugom lijepom molitvicom, kao što 
je ona »Obsecro te đulcissime Domine Jesu Christe,« 
Ta je molitva obdarena oprostom svih onih nedosta- 
taka, koje se svećeniku u celebriranju potkradu iz 
ljudske slaboće, I u njoj ima krasnih ideja i prošnja, 
Kako su krasne n. pr. ove: »tvoja smrt nek mi bude 
životom«: uništenje tvoga čovječjeg života mjesto 
uništenja moga vječnoga života nek bude meni izvo- 

rom božanskoga djelovanja na zemlji, a božanskoga 
uživanja u vječnosti; životom neprekidnim 
(indeficiens), koga grijeh neće nigda prekinuti, 
»Križ tvoj« to jest ta najviša sramota, koju si 
ti mjesto mene nosio, >»nek bude meni slava 
vječna.« U ovim otajstvima Muke a ne u frivolnim 
nasladama, ili u bilo kojim stvorenim radostima nek 
bude moja okrepa, uzigranje moga srca, »In his sit 
mihi refectio, exultatio,,, cordis mei«. 

Ima još jedna lijepa pričesna molitva, koju će lako 
naći (kao i one »Uzdahe«) i prosti vjernici u svojim 
molitvenicima, a ta je: »Evo, o moj mili i dobrostivi 
Isuse.,.« Ta je molitva zgodna za svećenike i za 
vjernike, (A moleći je pred bilo kojim Propelom kle- 
čeći i nadodavši 5 Očenaša na odluku Kristova Na- 
mjesnika, može svatko dobiti potpuni oprost poslije 
sv, Mise ili sv, Pričesti.) Baš da izbjegnemo pogibelji 
»običaja«, možemo koju od spomenutih molitava mo- 
liti »sporo« (razmatrajući) kroz neko određeno vri- 
jeme, a ostale obično, nešto brže; kroz neko drugo 
pak vrijeme možemo uzeti jednu drugu da nju sporo 
i razmatrajući molimo, a ostale običnim načinom 
usmene molitve, Tako ćemo naći onu raznoličnost, 
koja će pobuđivati u nama jaču pozornost, A jača 
pozornost, uz Božju milost, ostvarit će u nama dublje 
razmatranje i jaču pobožnost. ' 

Na sličan način možemo se vladati za vrijeme svete 
Mise, nadasve za pjevane svete Mise, Dok se n, pr. 
pjeva »Gospode pomiluj« (Kyrie eleison) obraćajući 
se do tri puta Viječnom Ocu, tri puta Sinu, tri puta 
Duhu Svetomu; dok se pjeva u »Slava Bogu« (Gloria 
in excelsis Deo) Slavimo Te, Blagosivamo 
Te.., Koji uzimaš grijehe svijeta... 
Kojisjedišsdesne Ocu pomiluj nas... 
Jer Tisijedinisvet: sve ovo možemo razma- 


214 


trati u svojem pravom smislu, a pri tome misliti (ako 
smo se već pričestili ili celebrirali), da onaj, koga 
slavimo, onaj »Rex coelestis« jest u nama; da u 
nama sjedi na desnu Očevu, jer je doista po svetoj 
Pričesti čitavo presveto Trojstvo u nama, »Ti si je- 
dini svet, Ti jedini Gospod«: dakle Ti i mene sada 
posveti; dakle Ti jedini budi i moj Gospodar vlada- 
jući potpuno u meni, »Ti jedini Previšnji Isuse Kri- 
ste«: dakle daj, da ja budem duboko ponizan, da me 
Ti uzdigneš uzvišenim mislima, svetim čuvstvima i 
svemogućom me svojom milošću k Sebi pritegneš. 
Slično se možemo vladati kod ostalih dijelova svete 
Žrtve, Lijepo nas pjevanje podiže i daje nam do- 
voljno vremena za ovakovu aktualnu pozornost i sa- 
branost, pače i za razmatranje, ako ozbiljno nasto- 


jimo da umom i srcem pratimo ono što pjevamo (ili ' 


što svećenik pjeva). Zato je Kristov Namjesnik Pijo 
X nekoć rekao svim vjernicima: »Ne molite, ne pje- 
vajte preko svete Mise, nego molite i pjevajte svetu 
Misu«, Jer, ako preko svete Mise (nadasve pjevane) 
čitamo ili molimo nešto »treće«, nešto, što je možda 
inače i najljepše kao sveti Oficij, tada već po psiho- 
loškim zakonima jedno ometa drugo i ne može se 
savršeno obaviti ni jedno, a najmanje jedno i drugo. 


U tom slučaju teško je, da nam sveta Misa bude pra- 


vom »đuhovnom okrepom«, za koju se zahtjeva 
aktualna i intensivna — prema našim silama — po- 
zornost i uma i srca, To nadasve vrijedi za one, koji 
moraju da prinose zajedničke hvale i zajedničku 
Žrtvu Svevišnjem za čitavo ljudstvo (kanonici, Tre- 
dovnici i redovnice, koji su dužni na zajednički kor), 
ili oni, koji u svojoj pobožnosti hoće da im se slo- 
bodno pridruže ili barem u duhu sjedine. 

U ovom totalnom predanju litungičnoj molitvi 
a nadasve svetoj Misi, lako je da naiđemo na ove 


215 


ik i 


dvije poteškoće: prva je, što možda osje- 
ćamo veću privlačivost prema nekim privatnim mo- 
litvama (i kako se nama čini neku veću korist u 
njima) ili promatranjima za vrijeme svete Mise: i radi 
toga ne pratimo baš onako potpuno i izravno samu 
svetu žrtvu, No to je tek u početku, Treba »ako 
osjećamo tu poteškoću« da je navladamo i pustimo 

se, da nas Liturgija nadvlada i obuzme i uvjerit ćemo 
se, da ćemo iz toga primiti »stostruko« veću korist. 

Druga poteškoća, na koju možemo naići, jest što 
možemo misliti, da obavljajući razmatranje ili moleći 
Oficij preko zajedničke svete Mise dobivamo vre- 
mena, koje ćemo korisno upotrijebiti u ostala dobra 
djela: apostolat, nauk, ostale naše privatne molitve 
itd. Na ovo nam daje duboki odgovor P, Janvier u 
svojim korizmenim konferencijama 1924 (druga kon- 
fer, s. 66.): »Zabluda, pogreška našega doba bila je 
ta da je zamijenilo kult Božanstva kultom čovječan- 
stva, to jest, kontemplaciju Boga akcijom u korist 
čovjeka. Ne vjerujte, da je ova politika koristila čo- 
vjeku; nek se govori što se hoće, ona je uvrijedila 
Boga i naškodila čovjeku.« Taj odgovor, naravno, 
vrijedi izravno za one, koji zanemariše kult, iskazi- 
vanje poštovanja Bogu. Neizravno vrijedi za sve one, 
koji, u umanjenom stilu, skraćuju ili umanjuju dužni 
i propisani svečani kult i liturgiju, Ali svima ovima 
izravno lijepo odgovara učeni i pobožni P, Garrigou- 
Lagrange: »Misli se, da se dobiva vrijeme ,,, a gubi 
senajbolje vrijeme u našem životu, vrijeme koje 
je određeno za Boga, i gdje bismo našli, kad bismo se 
pustili uplivu liturgije i nađahnućima u njoj sadrža- 
nim, pravo disanje duše, obnovu njezinih energija i 
njezin počinak« (L'Amour de Dieu et la Croix de 
Jesus, t, 2, partie 6, ch, 3), 

Mogu se, dakle, desiti rijetki slučajevi neke izvan- 

redne prezaposlenosti, gdje nećemo moći naći vre- 
mena nego samo ranim jutrom, da izvršimo svoju 
dužnost Božanskoga Oficija. Ali to su u stvarnosti 
rijetkosti, Općenito ostaje u svojoj velikoj i dubokoj 
vrijednosti ona spomenuta opomena svetoga pape 
Pija X: Ne molite (pjevajte) za Mise, nego molite, 
pjevajte svetu Misu, Ne niječe se juridična moguć- 
nost i dopuštenost obaju djela u jedno vrijeme, već 
je pitanje savršenog puta, »boljeg« dobra, duboke 
molitve, žarke ali i solidne pobožnosti, koja je po 
riječima Apostola za sve (za apostolat možda naj- 
više) korisna, Takova usmena molitva i takova po- 
zornost, nadasve u liturgičnom kultu, postat će ja- 


“kom duhovnom hranom i okrepom, izvorom i žari- 


štem žarke i prosvijetljene ljubavi božanske na koju 
nas apostol potiče: Ja ću vam još izravniji put poka- 
zati (1 Kor, 12, 31), O. Dr. D. Budrović O. P. 


Liturgijski život 
Sv. Misa središte kršćanskoga kulta 


Upoznati Boga i ljubiti ga, jest cilj čovjeka poje- 
dinca, zajednice i cijeloga roda ljudskoga. Tako nas 
uči katekizam, Priznati Boga kao svoga stvoritelja i 
vrhovnoga gospodara, i častiti gao kao takvoga, to je 
onaj cilj radi kojega je čovjek stvoren, Tome su cilju 
određena sva naša djela. To je također cilj kršćan- 
skoga kulta, koji nas na razne načine u različnim ce- 
remonijama sjeća uvijek jedne temeljne istine, da smo 
mi svi potpuno ovisni o Bogu, da ga kao takvoga mo- 
ramo priznavati i ispovjedati i da ga kao takvog mo- 
ramo ljubiti i častiti, 

Mudraci su kazali da je slava u »jasnoj spoznaji 
spojenoj s pohvalom«, Bezumna stvorenja ne mogu 

da upoznadu Boga, pa da ga dostojnim načinom slave 
i časte. Ali čovjek kao da prikuplja u svojoj duši 
cijelu prirodu, asimilira sva bića, upoznaje sve ku- 
caje vasione, sintetizira sve u svom umu i to prinosi 
. Bogu svome na žrtvu. Čovjek je veliki Svećenik, koji 
uzimlje svojim umom cijelu prirodu da je prikaže 
Bogu. Predmeti dobivaju u njegovoj duši svijest i po- 
staju dostojna hvala i čast Stvoritelju, 

Da li smo kada postavili pitanje: čemu svi ti bez- 
brojni i nedokučivi kucaji neznatnih bića u prirodi? 
Taj jedva primjetivi crvić koji se mukom probija kroz 
život, ta neznatna latica cvijeta u kojoj se odrazuje 


tako šaroliko prelijevanje boja, ta sitna kapljica, ma- | 


leni prašak — čemu sve to? 

Koja je njihova misija? Nikoja druga nego da stoje 
pred licem Boga. Oni odrazuju njegovu veličinu, Oni 
svojim neprimjetivim jezikom neprestano kao da go- 
vore: tu smo, da navještamo Boga našega, jer se nje- 
gova veličina, iako na daleki i neznatni, ali ipak istin- 
ski način odrazuje u nama, Zato neće biti čudno kad 
kažemo da je vasiona prva liturgija, prvo davanje po- 
časti Bogu. A prva je liturgijska sedmica, kaže Sertil- 
langes, bila sedmica stvaranja, koja se je nastavila u 
sedmom danu počinka snekom zanosnom kontempla- 
cijom nad učinjenim djelom, s nekom nasladom punom 
strahopočitanja nad titrajem čestica svijeta kao i nad 
tajanstvenim kucajem još sakrivenih energija u sve. 
miru. Ko može zanijekati da ta uzvišena harmonija 
divno usklađenih kucaja svemira nije bila i ne ostaje 
još uvijek jedna od najuzvišenijih liturgija? Ako pod 
liturgijom shvaćamo štovanje Boga, onda moramo ka- 
zati da je prvo štovanje Bogu dala njegova vasiona i 
da mu ona to štovanje nije nikada uskratila. 

Kao neki pronicavi prorok, prolazi čovjek tom pri- 
rodom da odgonetne tajanstveni glas stvorova Božjih. 

Priklanja svoje pomnjivo uho da čuje divno usklađe- 
nu pjesmu koju je zaigrala mudrost Božja na stru- 
nama svemirskih atoma prepunih slave Božje, Samo 
gluhim ljudima, koji se dobro ne služe svojim razu- 
mom, izmiče ljepota pjesme Božje. A oni koji prodiru 
do dubine, koji znaju slušati glas Boga što se odra- 
zuje u stvorovima, osjećaju da sve slavi i blagoslivlje 
svoga stvoritelja, da mu daje čast i slavu, da ga blago- 
slivlje, Ispravno je kazano da su sveci najpronicaviji 
geniji čovječanstva zato, što vide najdublju sadržinu 
stvorova, Pronicavim svojim duhom vidio je sv. Fra- 
njo igru prirode pod prstima Božjim pa je u svetom 
oduševljenju pozivao i bodrio žive i nežive stvari, 
razumne i nerazumne stvorove da ustraju, da nikada 
ne prestaju blagoslivljati onoga koga u nutrinji svojoj 
nose. Blagoslovite sunce i mjesec, nebo i zemlja, 
oganj i voda, doline i bregovi: blagoslovite i slavite 
Gospodina, Tako oduševljeno osvježuje čovjek pje- 
smu vasione, A ova u njegovoj duši na neki način do- 
biva svoje oživljenje, pa se ponovno vraća svome iz- 
voru, Postaje živa riječ i vraća se prvobitnoj Riječi 
od koje je i proizašla. Tako se preko čovjeka, sveće- 
nika prirode, i nerazumni stvorovi združuju s Bogom 
i dolaze svome konačnome cilju, Postaju riječ i istina. 

Zapravo, sve to što je stvoreno jest odraz Riječi. 
U početku kad još nije ničega bilo ta je Riječ progo- 
vorila i nastalo je stvorenje, »Rekao je Bog — i bilo 
je stvoreno«, Kad čitamo prvo poglavlje Geneze, čini 
nam se kao da vidimo stvaralačku Riječ Božju, koja 
lebdi po znaku stvarajući različne predmete, Ili još 
bolje: to je ideja koja se objavljuje u stvorenome, To 
je zapravo očitovanje Riječi: Božja teofonija. 

Kad promatramo sve ove predmete koje je Bog 
stvorio, tada nam se čini da najbolje možemo izra- 
ziti svu njihovu dubinu ako kažemo da je sve to od- 

raz vječne Riječi. U njoj je najprije bio život a i 
kasnije je sve živjelo po njoj. Ona daje da sve po- 
stoji. Djelo stvaranja je samo manifestacija njezine 
mudrosti i njezine dobrote, 

Zato nam kaže lijepo sv. Pavao, da možemo iz 
vidljivoga doći do nevidljivoga, iz stvorenog do ne- 
stvorenoga, Ovi predmeti su kao neke stepenice, po 
kojima se penjemo i dolazimo do Boga svoga koga 
možemo vidjeti na svakome koraku, U svemu se oči- 
tuje njegova mudrost, koja nije drugo nego vječna 
Riječ, druga božanska osoba, po kojoj je sve učinjeno, 
štogod je učinjeno. 

Ispravno kažu sveci da je ovaj svijet jedna velika 
knjiga napisana samim prstom Božjim. Onaj koji zna 
čitati vidi da je u toj knjizi ispisana ljepota Boga i 
može da Boga svoga, njegovu vječnu Riječ i njegovu 
mudrost, vidi u učincima Božjim, 

Dakako, riječi te knjige i previše su blijede da bi 
mogle izraziti dubinu mudrosti Božje. Savršenstvo 
predmeta i previše je mizerno, da bi nas moglo do- 
vesti do punine Boga, Istina je, lijep je i divan glas 
prirode kojim je isprepletena pjesma Stvoritelju, ali 
je i ona previše blijeda da bi nam mogla dočarati svu 
ljepotu onoga koji se izdaleka može tek naslućivati 
iz vidljivih ljepota ovoga svijeta. 

I mi, kao u nekom progonstvu, tek izdaleka, s ne- 
kom tužnom nostalgijom, naslućujemo što bi se moglo 
kriti tamo daleko, daleko, gore, gdje je punina istine 
i ljepote u vječnoj Riječi, 

Ali ipak moramo kazati: sve ovo što je stvoreno, 


sve je to odraz Boga; u svemu se tome očituje slava ' 


Boga; na svakom se koraku može opaziti objavljenje 
Boga. 
Međutim, sam Bog je nadoknadio tu manifesta- 

ciju direktnom svojom objavom, On je svome narodu 
progovorio i otkrio mu tajne svoga srca, 

Neizrecive je blagodalti učinio Bog svome narodu 
kad mu je svojom riječi progovorio. Ta je riječ, do- 
duše, dolazila preko smrtnoga čovjeka, izražena je 
bila našim riječima, našim mislima, ali se u njima 
stvarno krila Riječ Božja, I kad mi čitamo knjige Sta- 
roga Zavjeta, tada osjećamo neopisivo veselje da se 
u njima krije Duh Božji, koji je preko proroka i pa- 
trijarha na različne načine i u različne zgode govorio 
svome narodu, Taj Duh Božji jest zapravo Duh Kri- 
stov, Duh vječne Riječi po kojoj je sve učinjeno. 

Po tome vidimo da je nastojanje Boga bilo da nam 
što bolje očituje svoju mudrost. Već su stari poganski 
filozofi govorili da je u spoznaji istine, odnosno po- 
sjedovanju mudrosti naše blaženstvo. Mi bismo bili 
i bez objave došli do neke spoznaje Boga i tako bi se 
u nama bila očitovala slava Božja ukoliko je slava u 
jasnoj spoznaji s pohvalom, Ali to bi blaženstvo bilo 
blijedo i slabo. Zato je Bog htio da očituje samoga 
sebe i da nam dade samoga sebe, ukoliko nam je sam 
svojom riječi progovorio. Tako nam je očitovao ono 
do čega mi ne bismo bili nikada došli. 

Ta težnja našega Boga da nam se očituje na raz- 
lične načine, naliči težnji koju osjeća svaki umjetnik 
da dade neku ideju. Teško je to ikušenje umjetnika 
kojim hoće da drugim priopći misao koja nadasve 
nadilazi materijalno iskustvo. On zato stvara slike, 
izmišlja riječi i kombinira predmete, kako bi što bolje 
očitovao ono što se u dubini njegove duše krije. 

Ali i Bog je umjetnik, najveći umjetnik, U stvara- 
nju svoga djela on je htio da očituje svoju Riječ, od- 
nosno svoju mudrost koju nam je na različne načine 
očitovao, dok napokon nije nadošlo vrijeme da nam 
je potpuno dade u svom jedinorođenom sinu, Dolazak 

Riječi se je pripravljao kroz mnogo godina, Svijetlo 
dana nije naglo nadošlo, Malo pomalo u praskozorje 


su se pojavljivali daleki trakovi sunca koje imade, 


doći i koje će dati konačno svijetlo, Ali i zrake su 
bile od njega, i u njima se je očitovalo njegovo svi- 
jetlo. 

Sve što se pojavilo bilo je od svijetla, od Riječi. 
Zato je i bila slava Božja. U svemu tome se očito- 
valo ono što će kasnije doći, a u čemu će biti punina, 
naime najuzvišenija žrtva i najsjajnija slava presv. 
Trojstvu, I kao što se u svemu očituje veličina i snaga 
Božja, tako isto u svemu se i proslavljuje njegovo 
sveto ime. Zato možemo kazati da je cijeli ovaj svi- 
jet jednako divna žrtva Bogu kao što je i odraz Boga. 
Štogod proizlazi od Boga mora da se njemu i žrtvuje. 

Eto zašto moramo kazati da se u svim knjigama 
Staroga Zavjeta očituje duh Božji, duh Kristov. U tim 
knjigama nalazimo divnih čuvstava i uzvišenih misli, 
Na svakoj stranici se susrećemo s tako bogatim sa- 
držajem kojim se ispunjaju duša i srce. Sada se naša 
duša potiče na duboko kajanje, sada se uzdiže u njoj 
tračak jake nade i neograničenoga pouzdanja u Boga, 
sada je ushit ljubavi i odanosti, sada zahvalnosti i 
molitve, To je tako divno spletena kita raznovrsnih 
misli i čuvstava, 

A sva su ta čuvstva uzeta iz božanskoga Srca na- 
šega Spasitelja. Na svakoj stranici mi nikoga drugoga 
ne nalazimo nego njega, Harfa Davidova je harfa bo- 
žanskoga njegova Srca, Na strunama toga srca je 
David igrao svoje pjesme, 

To je ona duboka misao koju je sv, Pavao izra- 
zio u času prije nego će da govori o velikom svećen- 
stvu Kristovom. U mnogo navrata i na mnogo načina 
govorio je Bog prije prorocima i patrijarhama ali je 
ovih dana nama progovorio preko svoga jedinorođe- 

noge Sina kojega je postavio za baštinika vjekova 
(Žid, 1, 1—3). Bog kao savršeno dobro nekako je te- 
žio da se manifestira što je moguće bolje. Govorio je 
zato u mnogo navrata i na mnogo načina. Ali je vidio 
da to nije niti izdaleka ono što bi imao kazati, Svaka 
njegova riječ je bila samo tek neki dio, neki odraz, 
ali slabi i blijedi odraz one savršene Riječi koja u sebi 
sadrži sve, Zato je konačno poslao samu Riječ koja je 
došla i prebivala među nama, Mi smo govorili s njime 
razgovarali smo se s njime, ticali smo ga svojim ru- 
kama, mogli su kazati apostoli, Kada se ispunila pu- 
nina vremena došla je i punina Riječi i istine, onaj 
naime o kojem je kazano da je pun mudrosti i zna- 
nja. 

Nije niti potrebno kazati da je Stari Zavjet pri- 
prava Novoga Zavjet. No Novi Zavjet nije drugo nego 
dolazak Riječi, Zato Stari Zavjet postepeno pripravlja 
dolazak punine Riječi. 

Eto zašto sv, Pavao kaže da je u Kristu sve sa- 
držano, A liturgija moli da je u njemu po njemu i 
preko njega svaka slava i čast Bogu predana. U 
njemu je bio život, i sve je po njemu učinjeno, 

Utoj perspektivi možemo promatrati misiju Krista. 
On je onaj obećani Mesija koji imade da u sebi sve 
sintetizira, On koji je sjaj slave i slika njegove sup- 
stancije, te nosi sve snagom svoje riječi (Žid. 1, 3), 
imao je da postane glava svega i da u sebi sve ujedini 
i spoji, U njemu je naime sazdano sve što je na nebu 
i na zemlji, vidljivo i nevidljivo, bilo troni, bilo go- 
spodstva, bilo poglavice, bilo vlasti: sve je po njemu 
i u njemu stvoreno. I on je prije svega i sve u njemu 
sadržano (Kol. 1, 15—16). Kad kaže sv, Pavao da je 
sve u njemu sazdano i da je sve preko njega učinje- 
no, onda time hoće kazati da je sve odraz njegove 
mudrosti, 

Pređite jednim pogledom sve što postoji, povirite 
u knjige Novoga i Staroga Zavjeta, pomnjivo čitajte 
te dvije knjige i nećete ništa u njima naći nego odraz 
vječne Riječi. Ta Riječ koja je u sebi nesastavljena 
na neki je način rastavljena u svojim učincima, mi je 
nalazimo u mrvicama, 

Zato je sve preko te Riječi učinjeno. To je sv. 
Pavao naglašavao u svim svojim poslanicama a naro- 
čito je to istaknuo u prvom poglavlju poslanice Efe- 
žanima. Tu ističe kako nas je Bog u Kristu blago- 
slovio svakim blagoslovom, u njemu nas je odredio, 
u njemu preodredio na posinovštvo Božje, u njemu 
imamo spasenje po njegovoj Krvi, u njemu je sve sa- 
kupilo, u njemu treba sve obnoviti, i konačno preko 
njega će biti sva slava Bogu dana (Ef. t, 3—14). 

Eto veličine otajstva Euharistije! U onoj maloj 
čestiti nalazi se sve što postoji! Tu je uistinu, bitno 
i supstancijalno onaj koji sadrži sve snagom svoje 
riječi! 

Mi sada možemo razumjeti veličinu punine vre- 
mena o kojoj nam govori sveto Pismo kada je sama 
Riječ u svojoj osobi došla na svijet da nam govori i 
da nam priopći svoje tajne. 

Sada shvaćamo sv, Pavla kad nam kaže da je u 


Kristu sve pa da zato ne trebamo druge žrtve nego 


one koju je on sam jednom zauvijek prikazao Bogu. 

Ako Krist u sebi sve sadrži tada nam drugo ne 
treba. U tome je i veličina sv. Mise, 

Prije svega moramo istaknuti istinu koju nam sv. 
tridentinski koncil jasno naglašuje da sv, Misa sadrži 
istu žrtvu koju je Krist prikazao na Golgoti. Tu je ista 
žrtva i isti svećenik Krist Gospodin naš koji je sa- 
moga sebe na križu za nas prikazao. Dakle to je bila 
žrtva Boga. Zar je mogao više dati presv. Trojstvu 
nego što je dao s tom žrtvom? 

Žrtva na križu je ona konačna žrtva koju je pri- 
pravljao cijeli Stari Zavjet, Sve starozavjetne žrtve 
su bile slika i priprava one velike i jedine žrtve koju 
je imao sam sin Božji da Bogu prikaže, Zato je u njoj 
ispunjeno sve, ž 


Na početku smo kazali da je cijeli svijet jedna 
Žrtva Bogu, ukoliko je svse stvoreno zato da Bogu 
dade počast i da ga proslavi kao svoga stvoritelja. 
No-ako se u Kristu sve nalazi, ako on na divan način 
Sve u sebi sintetizira, onda je u toj žrtvi sve prika- 
zano, Onda možemo shvatiti riječi sv, liturgije koja 


nam naročito naglasuje da je u njemu, preko njega i 


PO njemu svaka čast i hvala, 


U svakom stvorenju je ideja žrtve bitno sadržana 
ukoliko sve mora slaviti Boga i čast mu pridati. Ali 
na najsavršeniji način tu ideju moramo naći izraženu 
u Kristu, Zapravo njegova misija je u tome da se 
žrtvuje Bogu, Cijeli njegov život je bila jedna žrtva. 
Sveti oci nam vele da je život Kristov bio muče- 
ništvo, i to zato jer je on na najsavršeniji način ostva- 
rio božansku zapovjed, da treba svagdano nositi svoj 
križ, Zato je Krist došao na ovaj svijet da se žrtvuje 
Ocu nebeskome za nas i za naše grijehe. 


“Ta je žrtva došla, doduše, na križu do svoga vr- 
hunca ali se je ona prikazala od prvoga časa Kristova 
začeća, od onoga naime časa, kad je druga božanska 
osoba u otvorenoj pripravnosti svoga srca izjavila: 
evo dolazim da činim volju tvoju. Ovaj čin odanosti, 
potpune poslušnosti i podložnosti nije nikada prestao 
u srcu našega Spastelja. On je bio glavni pokretač 
svih misli i osjećaja njegovih, kao i svih njegovih 
djela, Sve što je Krist uradio na ovom svijetu bilo je 
odraz prve žrtve kojom se potpuno, jednom zauvijek, 
prikazao svome Ocu. 

Čak možemo kazati da je sve drugo imalo vrijed- 
nosti od ove prvotne njegove pripravnosti i posluš- 
nosti, Kao što naša žrtva nema vrijednosti nego ako 
je odraz nutarnje žrtve duha, tako i Kristova žrtva 
na križu i za cijeloga života, njegove patnje kao i nje- 
gova smrt imade uzvišenu svoju vrijednost iz priprav- 
nosti njegova srca i njegove duše koja se spremno i 
podano žrtvuje Bogu svome.. 

No taj čin njegove žrtve ostaje zauvijek, On je 
iznad vremena i prostora, on je vječan kao što je 
vječna njegova duša, Zato može kazati sv. Pavao da 
Krist i sada živi te neprestano zagovara za nas (Žid. 
7, 25), 

Sama prisutnost Kristova je najuzvišeniji čin 
žrtve, Krist više nema potrebe da trpi i umire za 
nas, On je već postavio čin svoje neograničene oda- 
nosti i poslušnosti. Taj čin ostaje i u nebu, i dovoljno 
je da se samo Krist pojavi pred licem Oca svoga. To 
je već žrtva. Ili bolje to je nastavak one već jednom 
učinjene žrtve za nas. Jedna žrtva koja traje vječno. 

No ta se osoba Kristova nalazi na našim oltarima. 
Ona je tu, osobno, istinski, stvarno i supstancijalno. 
Onaj isti Krist koji je na nebu, koji se je za nas za 
života žrtvovao, taj se isti Krist nalazi na našim ol- 
tarima, U tome je veličina žrtve Novoga Zavjeta. To 
je ista žrtva koja je prikazana na Kalvariji, 

U tome se ošituje vječnost Kristove žrtve, Sve- 
tom Pavlu je naročito bilo stalo da to naglasi, Istak- 
nuvši najprije da je Krist uistinu svećenik, sv. Pavao 
čini divnu paralelu između Velikog svećenika Novoga 
i Staroga Zavjeta kojemu je kazao da je on sin 
njegov kojega je danas rodio (Žid, 5, 5). Krist kao 
Bog i čovjek može biti svećenik jer može biti 
posrednik između Boga i čovjeka. Kao takav, on će 
prikazati Bogu. darove i žrtve a, s druge strane, će 

od Boga za narod isposlovati milosti i blagodati. 
Tako je Krist u sebi ujedinio sve naše molitve i sve 
naše žrtve pa je u jednoj žrtvi prikazao Bogu najveću 
žrtvu koja radi svoje veličine ostaje vječna, 

Dok su u Starom Zavjetu svećenici morali često 
preko godine prikazivati Bogu žrtve, Krist ne treba 
nego samo jedamput, U Starom Zavjetu je bilo mno- 
ćo svećenika, i to zato jer su nestajali smrću pa je 
bilo potrebno da budu nadomješteni, a Krist, zato 
što ostaje u vijeke, imade vječno svećenstvo. Zato 
i može za vječnost spasiti one koji će preko njega 
pristupiti Bogu, živeći i zagovarajući za nas, (Žid, 7, 
23—5). 

Da naročito naglasi vječnost Kristove žrtve, sv. 
Pavao se pozivlje na svečanu zakletvu Oca nebe- 
skoga kojom se zaklinje za njezinu vječnost. Zakleo 
se Gospodin i neće se pokajati: ti si svećenik uvijeke 
po redu Melkisedekovu (Ps. 109, 4). Koliko je Bogu 
bilo stalo da nam naglasi tu istinu, vidi se po tome 
što je izrazuje svečanom zakletvom, Ta svečana za- 
kletva hoće da nam kaže da se radi o nečem veli- 
kom, nečem što je zaista svakog udivljenja vrijedno, 
možemo slobodno kazati nečemu što je središte sve- 
ga, što je sinteza svega, Zapravo vječnost Kristova 
svećenstva uključuje u sebi vječnost Kristove misije, 
koji nikada ne prestaje da bude za nas zagovornik i 
posrednik. Uključuje također misao da je u njemu i 
preko njega i po njemu svaka slava i čast Bogu pri- 
kazana. Uopće sve štogod je Bog učinio u svijetu, što- 
$od je lijepo i uzvišeno Bogu prikazano, sve je u 
Kristu usredotočeno, sve se izrazuje u njegovu sve- 
ćenstvu, kojim on prikuplja u sebi sve, da to opet sve 


. zajedno Bogu prikaže. Tako je on postao naš po- 


srednik, tako je on centar svega, 
No ako je njegovo svećenstvo vječno, pa zato 

nisu potrebni ostali svećenici jer on sam uvijek živi 
i zagovara za nas, što ćemo kazati o drugim sveće- 
nicima, kojih ipak imade i kojih će biti do kraja svi- 
jeta? Koja je misija nas svećenika uz velikoga sve- 
ćenika Krista? 

Odgovor na to pitanje može biti samo ovaj: Naše 
svećenstvo ne smije se zamisliti kao nešto odjelito 
od Kristova svećenstva. Mi svećenici samo nastav- 
ljamo njegovo djelo. Možda nije dobar izraz »nasta- 
vljamo«, jer uvijek ono što se nastavlja može biti i 
nešto drugo od prvotnoga. Zato možemo kazati da mi 
obnavljamo jednu te istu žrtvu. Ili još bolje mi je 
apliciramo na naše potrebe. Kristova žrtva je kao 
neko nepresušivo vrelo od kojeg neprestano teče 
voda života, Mi samo participiramo od te žrtve, Sve- 
ćenici čine da kalvarijska žrtva bude prisutna na ol- 
tarima. Stvarno, u tome je i tajna Euharistije, koji je 
sakramenat prisutnosti Kristove u hostiji. 
Prikazati svetu Misu znači Krista učiniti prisutna na 
oltarima. No budući da je to onaj Krist koji je sebe 
prikazao, to jest Krist koji je i svećenik i žrtva, zato 
je i ova njegova sakramentalna prisutnost također 
žrtva, Ne doduše krvna, ali uistinu stvarna i realna 
žrtva, iako sakramentalna, 

Tu otskače uzvišenost sv, Mise, U jednoj riječi 
možemo izraziti svu tu uzvišenost kada kažemo da je 
u sv. Misi žrtva Kristova, prisutna na oltarima. Ili 
možemo kazati: Krist koji je žrtva i koji je svećenik, 
na našim je oltarima, 

Radi toga mi svećenici prikazujemo žrtvu sv. 
Mise u Kristovo ime, u ono isto ime kojim je on je- 
damput zauvijek sebe prikazao. Krist je dakle onaj koji 
prikazuje i koji sebe prikazuje, Mi sami po sebi 
ne bismo mogli ništa. Naša žrtva bi bila preslaba i 
malo bi mogla pred licem Boga. Ali mi govorimo u 

ime Krista. Mi posvećujemo u ime Krista. Zato je na- 


še svećenstvo Kristovo svećenstvo, naša je žrtva Kri- 
stova žrtva, 

Svećenici su zato, veli sv. Toma, dionici vječnog 
Kristova svećenstva, Možda ni jedna riječ ne ozna- 
čuje tako zgodno naše jedinstvo s Kristovim svećen- 
stvom kao ova, Mi sudjelujemo na njegovu svećen- 
stvu, kao što su zrake svjetlosti dio izvora svjetlosti. 
Ali taj dio nije nešto drugo od samoga izvora, 

Zato je kazao također sv. Toma da nije nikada 
dana ljudima veća čast od te da budu svećenici, i 
to zato jer je posvećenje tijela i Krvi Kristove naj- 
uzvišenija stvar na svijetu, Zato se kod nikoga dru- 
goga ne traži veća svetost nego kod svećenika. 

Tu vlast, odnosno to dioništvo primamo preko 
karaktera, koji je sudjelovanje na Kristovu svećen- 
stvu, To je vlast činiti ono što je Krist činio, naime 
prikazivanja njegove uzvišene i uvijek vječne žrtve. 

Crkva naročito naglašuje da sv. Misa nije neka 
nova žrtva, odjelita od žrtve na Kalvariji. Usto tako- 
đer nastoji naglasiti istinu da je sv, Misa zaista žrtva, 
Te se pak dvije istine mogu istaknuti time što se 
kaže da je sv. Misa jedna te ista žrtva koju je Krist 
za nas na Golgoti prikazao. 

Tajna je sv. Euharistije u stvarnoj prisutnosti Bo- 
žanstva i čovječanstva u hostiji. Prema tome realna 
prisutnost Krista u hostiji je temeljna istina Euhari- 
stije. No Krista ne možemo odijeliti od žrtve, Njegov 
život je bio život žrtve. Njegova volja je jedna temelj- 
na žrtva. Pa budući da ta volja, taj život ostaje i do- 
biva vječno trajanje zato i Krist, taj isti Krist u Eu- 
haristiji, je ujedno i žrtva, 

Zato je u Euharistiji sve. To je zaista tajna vjere. 
To je sinteza svih otajstava. Tu je i čovječanstvo i 
Božanstvo. Tu je presv. Trojstvo, tu je Bog i stvori- 

telj. Tu je sadržano sve što lijepa i uzvišena postoji 
u svijetu i što je Bog stvorio. Tu je klanjanje svih 
stvorova, Tu je sinteza svih poklona. 

Sve ono uzvišeno klanjanje koje razumna i nera- 
zumna bića Bogu prikazuju, kojim nebo i zemlja 
Boga slavi nalazi se u Kristu, u sv. Misi, odnosno u 
Euharistiji. 

Kazali smo malo prije da je sve odraz Riječi po 
kojoj je sve sazdano. Zato i ona uzvišena čustva i 
misli koja su prosijana po raznim stranama kao raz- 
lične zrake sunca, uzete su od središnjeg sunca, od 
koje dolazi svako svijetlo, od Srca našega Spasitelja. 
No sada u Novome Zavjetu nemamo samo zrake. Po- 
sjedđujemo sami izvor, Imademo Krista od kojega je 
sve proisteklo. Njega sada treba prikzivati i ništa 
drugo, Sve energije treba u to posvetiti da njega uz- 
dignemo i njega u središte postavimo, 

Eto zašto kažemo da bi sv, Misa morala postati 
središte našega kulta i naše duhovnosti, Mi nažalost 
ne znamo što imademo pa kupimo mrvice mjesto 
da pođemo do cjeline, sakupljamo razbacane kaplji- 
ce kad bismo mogli poći do izvora. 


H. Bošković 


Na izvorima 


Marija od sv. Terezije: Sveto 
čovječanstvo Kristovo 


Velika Božja ugodnica, koja nam je ostavila 
mnogo djela uzvišene kontemplacije, u ovim kratkim 
recima, koje uzimljemo iz poglavlja 68, II. Dijela 
njezinih spisa nam opisuje konterhplaciju o Čovje- 
čanstvu Kristovu, dokazujući kako nas njeno razma- 
tranje dovodi do čistog Božanstva. Čitava ova metoda 
izlaže upravo na divan način veoma veliku korist, 

koju nalazi pobožna duša razmatrajući o sv. Čovje- 
čanstvu Kristovu, a posebno o njegovoj muci. Istina, 
»kontemplacija traži Boga, sjedinjenje s Njime, ali bi 
bila velika zabluda držati, da je svaki tjelesni predmet 


priječi i zaustavlja njen tijek... Da se svidimo Go- 
spodinu, treba — a to i jest upravo njegova sveta 
volja — da duša pređe preko ruku ovog sv. Čovje- 


čanstva, kuda je On sam rukovodi do svojih rajskih 
milina«. (Sv. Tereza Avilska: Život, pogl. 22). Također 
nam ista svetica govori o tome i na drugom mjestu 


i (Unutarnji Grad — pogl. 7): »... Pak i savršenije osobe 


ne smiju se potpuno odalečiti od svakog tjelesnog 
predmeta, koji se odnosi na sv. Čovječanstvo Kri- 
stovo;... ja taj put smatram pogubnim«. — Posve 
jednak savjet nalazimo u djelu »Contemplationes docti 
viri Idiotae« (vidi »Duhovni Život«, god. 1937, br. 3), 
gdje auktor preporučuje tu metodu ne samo toliko za 
savršenije osobe — kao što to čini sv. Terezija Avil- 
ska — već za osobe, kojima je srce preveć tvrdo, te 
se ne mogu uzdići do veće, čiste božanske ljubavi. — 
Ne smijemo nikad zaboraviti, da je upravo Krist put, 
koji nas do te ljubavi vodi. 

Što se tiče ove nove vježbe, koju ste mi Vi, Vele- 
časni Oče, predložili, ja ne nalazim u njoj nikakova 
svijetla, Mislim da je ta vježba za mene preveć smi- 
ona i odviše savršena, budući da sam veoma slabo 
prosvijetljena, No ako se Bogu svidi te mi udijeli 
milost za to, onda bih bila slobodna na Vas se obra- 
titi radi nekih poteškoća, Ta mi se je praksa u po- 
četku pričinjala nešto pristrana, buđući sam smatrala 
da je naš ijedini cilj: pustiti se u djetinjskoj naivnosti 
u naručaj Božanstva bez ikakovih predodžbi; tu po- 
čivati; njime utažiti glad duše, tu se potpuno izgu- 
biti; potpuno ga promatrati; a zatim pratiti ga po 
svim stvorovima, Mislila sam, da bih sagriješila kad 
bi radila prema Vašim uputama bez ikakvog umnog 
rada ili bilo koje naravne duševne djelatnosti, pa se 


1) Djela Marije od sv. Terezije, — II. dio; pogl. 63. 

samo jednostavno prepustila promatranju čistog Bo- 
žanstva, Držala sam nadalje, da ću jedino tako po- 
stati savršenom, 

A ipak je ta metoda sasma nutarnje i skroz du- 
hovne naravi, te nema ništa zajedničko s maštanjem, 
s kakovim prosuđivanjem ili predodžbama. No, kako 
da promatramo Božanstvo bez slika, gdje svako fan- 
taziranje mora iščeznuti —, a u isto vrijeme imati 
pred sobom tjelesno Čovječanstvo (čovječju, ljudsku 
narav) Isusa Krista? To bi bilo isto što i htjeti gle- 
dati i biti slijep u jedno te isto vrijeme, Doduše, već 
sam o tome nekoć bila prosvijetljena milošću Božjom. 
Kad sam, naime, nekog dana bila duboko pronikla, 
lišena svih sjetilnih pomagala, u promatranje Bo- 
žanstva, u to isto vrijeme pretstavilo mi se je sveto 
Čovječanstvo Kristovo, te sam gledala Božanstvo i 
Čovječanstvo ujedinjeno u jednu osobnost, To sam 
promatrala kao u nekoj jednostavnoj i posve nutar- 
njoj slici, I premđa sam razmatrala o tjelesnom pred- 
metu, nisam svraćala pažnju na čovjeka u koliko je 
čovjek, već je moja pamet s tolikim poštivanjem i 
s tako živom: vjerom promatrala Čovječanstvo uko- 
liko je ono sjedinjeno s Božanstvom. Ipak ne mogoh 
u tome dulje vremena ustrajati, pak sam zato kasnije 
razmatrajući o Bogu ujedno i o Čovjeku naišla na iste 
poteškoće. 

Dignut je zastor, koji je zastirao mome duhu slavno 
Čovječanstvo Kristovo, personalno sjedinjeno s (Bo- 
žanstvom, dok je neki blagi plamen ljubavi slatko i 


1) Ovdje kaže Mihael od sv. Augustina ovo: »Naša je časna 
majka neko vrijeme iza toga bila trajno prosvijetljena u tome. 
Primila je o tome tako divnih objavljenja, da je od sada poput 
savršenijih duš& gotovo uvijek bila prožeta u kontemplaciji 
otajstvom Krista, Boga-Čovjeka. Evo, uostalom, što nam o tom 
sama dalje kaže. 

posve nečujno obavio moju dušu, Činilo mi se je, da 
me razmatranje o ovoj jedinoj osobi Boga-Čovjeka 
slatko privlači i potpuno uzdiže u duhu. No, kako da 
o tome progovorim; gdje da potražim i slabi primjer 
te opišem, kako Božanstvo obasjava svojom svjet- 
lošću ovo Čovječanstvo i preobražava ga? Na koji 
način sam gledala te dvije naravi čudesno združene 
u jednoj osobi? To mi je zaista nemoguće opisati. 
Trebalo bi mi najprije reći, što je Božanstvo ili kako 
se ono prikazalo mojoj duši, a to nikako ne mogu — 
niti približno, Kad bih pak htjela, da sažmem to 
sve u jednu riječ, onda više to ne bi bila istina. 
Ipak, koliko mi dopušta moje osrednje shvaćanje, 
mogla bih, donekle, označiti Božanstvo riječima: ne- 
pristupačna svijetlost, sunce, neizreciva jasnoća, 
neizmjerna dobrota, koja krije u sebi sve ostale sa- 
vršenosti; Bog, koji ispunja blaženstvom sve stvari 
i uzdržava svako biće i sam je dovoljan duši, 

Gle: našla sam neku nezgodnu usporedbu, da to 
protumačim, koliko mogu: Slavno je Čovječanstvo 
Kristovo bilo uronjeno, rasvijetljeno i ujedinjeno u 
čitavom blještavilu Božanstva poput sjajnog kristala, 
koje sunce obasjava svojim zrakama. Kristal nam 
izgleda preobražen u suncu; kao da ona samo rađa 
sunce, Tako sam od tada lakše mogla shvatiti, ka- 
kovo onda mora biti stanje preobraženih tjelesa pra- 
vednika u nebu. Tu zapravo ništa ne pomaže naša 
oštroumnost ili bilo koje naravne intelektualne moći, 
već samo božansko svijetlo, 

Od tađa se neprestano osjećam kako u meni raste 


.neka nježna, puna poštivanja ljubav spram svetog 


Čovječanstva Kristova, ukoliko je ono personalno 
sjedinjeno s Božanstvom, Čisto mi je nemoguće, da 
se zaustavim samo na promatranju Čovječanstva. Od 
tada već mogu promatrati jedino samo zorom oba- 

dvije naravi ujedinjene u jednu osobu, koja je otku- 
pila palo čovječanstvo, 

Jao! Gdje sam tako dugo čamila u tami ne znajući 
za ovu pravu i realnu istinu? Jao, moj Ljubljeni, 
zašto si tako dugo ostao skriven mome pogledu? 
Kako sam mogla biti tako dugo tuđa tvome slavnom 
Čovječanstvu? Kako to prije nisam vjerovala? — Ja 
nažalost zato nisam ni marila, kao đa ono uopće 
ništa i ne vrijedi, kao da ne donosi nikakve koristi 
kontemplativnom životu i višem sjedinjenju s Bo- 
gom! Jao, kako sam nistinu tako dugo mogla biti 
lišena tog blaga, te više nego uzvišene kontemplacije, 
tog sjajnog ogledala, u kome se jasnije odrazuje Bo- 
žanstvo negoli u samoj duši? U to vrijeme, kad sam 
promatrala tvoje sv, Čovječanstvo nisam našla ništa 
osobito niti sam mogla da vidim otajstva ondje po- 
hranjena: nisam ga naime pronikla do u dubinu, Za- 
ista, kad se danas sjetim te svoje sljepoće i zablude, 
gotovo da ne zaplačem sa sv, Terezom, koja se ta- 
kođer tuži, kako se je teško prevarila u metodi. 

Kasnije, kad je božanska dobrota svojom milošću 
bolje prosvijetlila moj duh gledom na otajstva naše 
vjere, od tada više ne nalazim nikakvih poteškoća 
ili zapreka promatrajući Isusa, Boga Čovjeka, već 
naprotiv veliku lakoću i ugodnost; — osobito onamo 
poslije vigilije Uskrsa, kad sam je vidjela u njegovoj 
slavi, o čem sam već na drugom mjestu pisala, Ta 
mi je vizija ojačala vjeru i dala mi da jasnije upoznam 
personalno jedinstvo Božanstva sa Čovječanstvom, 1 
taj osjećaj neprestano raste u meni iz dana u dan. 
Na taj način sv, Čovječanstvo Kristovo i njegovo 
Božansko tijelo nipošto me više ne priječe u razma- 
tranju Božanstva, kao što nam ni kristal ne smeta 
da kroza nj gledamo sunce. 

Malo sam pomalo stekla veliku utjehu u ovoj već 

izvježbanoj metodi te mi se sada čini, da mi je ne- 
moguće drukčije promatrati svog Ljubljenog, negoli 
u ličnom sjedinjenju sa blagoslovljenim i proslavlje- 
nim Čovječanstvom. I upravo pomoću te metode 
mogu da živim u njemu razgovarajući se s njime bilo 
u molitvi bilo u koje drugo vrijeme, Ni sama ne 
znam, kako bi uopće mogla drukčije raditi, jer sve 
to nije rezultat mog ličnog naprezanja već gotovo 
isključivo neka ulivena milost i neko otkrivenje, 
kojem je ljubljeni Gost obveselio moju dušu. 

Taj je način života uistinu prepun zadovoljstva, 
prepun ljubavi i veselja, okružen nekim tajanstvenim 
kolutom nebeskog ushićenja. Kad bi bilo moguće sve 
ugodnosti i svu radost čitave ove zemlje stopiti u 
jedno i sve to odjednom istodobno okušati: sve bi to 
skupa bilo samo jedno veliko — ništa, i izgledalo 
bi poput dima i buništa naprama onoj sreći i veselju, 
koje osjećaju duše promatrajući preslavno, preljub- 
ljeno, preslatko i prekrasno Lice svog Ljubljenog. 

Stoga sam smatrala, da duša u nebu, kad i ne bi 
mogla uživati drugih blagodati nego samo proma- 
trati ovo slavno preljubljeno i sveto Čovječanstvo 
Kristovo, ne bi joj ipak bila potreba da izvan te 
kontemplacije traži išta drugo kroz čitavu vječnost. 
Velečasni Oče, izgleda mi, da je sada na meni utisnut 
slavni i ljubezni pogled mog predragog Isusa. Pri 
samom sjećanju na Nj srce mi uzigra od veselja i lju- 
bavi i sve me više potiče da ga tražim nad svako 
ostalo dobro, 

Naglasujem sa sv. Terezom da nipošto nije dopu- 
šteno napustiti sv, Čovječanstvo Kristovo, tobože 
pod izlikom čistoće 4 zanesenja kod velikih duša. 
Doduše, nipošto ne smijemo postaviti sv, Čovječan- 
stvo u isti rang s običnim tjelesnim stvarima, što su 
pak dužne pobožne duše potpuno otstraniti, kako bi 

njihov intimni saobraćaj s Bogom bio potpuno slobo- 
dan, No kako bi i moglo ovo presveto tijelo biti 
zaprekom promatranju Božanstva? — Odbijam da- 
leko od sebe tu sljepoću duha i tu tako slabu vjeru. 
Kad bi pak to sveto tijelo i izazvalo kakovu pre- 
dodžbu — ukoliko je naime ono tjelesno — taj Čo- 
vjek stoga nipošto ne prestaje biti ujedno i pravi 
Bog: tu ujedno vidim i sjajno Božanstvo tako jasno, 
kao što opažamo i sunčane zrake u spektralnoj pri- 
zmi. Sva težina, koju duša nalazi u takovoj konten- 
placiji, dolazi jednostavno od naše slabe vjere, koja 
ne može promatrati u Isusu pravog Boga i i 
pravog Čovjeka-Boga, 

Ja gotovo trajno uživam u sasma familijarnom 
općenju s mojim Ljubljenim, No, ta se vježba posti- 
Zava s mnogo samozataje i samoće, pače više nego 
to mogu i izreći. Čini mi se da je vječno uza me, 
veoma mi blizu; ija ga gledam i radujem se njegovoj 
premilostivoj prisutnosti, — i to upravo radi njego- 
vog Čovječanstva, Ipak ne bih mogla nikako da se 
izrazim, kako to izgleda i što se tu zbiva, Ali posve 
dobro znadem, da se tu ne radi samo o nekoj jedno- 
stavnoj pomisli ili predodžbi, Prošlo mi iskustvo i 
ovo sadašnje to veoma dobro potvrđuju. To je pravo 
križanje duševne osjetilnosti i sjetilne duhovnosti, I 
svaki put dok ga gledam ili osjećam, srce mi tone 
u nekom neosjetnom blaženstvu i izgara od ljubavi 
prama Bogu, 


Prev, E. Kisić. 

Ideje i pokreti 


Euharistijski kongresi 


Dolazi vrijeme kad će se u mnogim našim krajevima održati 
euharistijski kongresi. Vjernici će se sa različnih strana saku- 
piti na jedno mjesto, da zajedno dadu počast i da se poklone 
svome Kralju, koji se stvarno nalazi u svetoj hostiji. U nekim 
mjestima, kao na pr. u Dubrovniku, to će slavlje zauzeti viših 
dimenzija, pa će Kristovi učenici doći iz dalekih, iz svih krajeva 
naše zemlje. Kao iz jedne duše vinut će se iz hiljadu duša za- 
jednički poklik jedne vjere, jedne ljubavi i jedne veze s Kri- 
stom. A središte svega toga triumfa bit će Krist koji će usred 
naroda prolaziti slavan i pobjedonosan. 

Djeca će, kao nekada, s palmama u runama ići ususret svome 
Kralju; kliktat će mu iz vesela i čista srca: Hozana sinu Davi- 
dovu! Blagoslovljen koji dolazi u ime Gospodnje. Mladići i dje- 
vojke će veselim pjesmama pratiti Vođu svoga, onoga koji se 
triumfalno vraća svome narodu, poslije nego je izvojštio pobje- 
du nad velikim svojim i našim neprijateljem. Mi svi vidjet ćemo 
u našemu Kristu koji će prolaziti među nama svoga oslobodite- 
lja svoga Vojskovođu, koji, skršivši ostan smrti, otvara nam 
vrata nebeska i uvodi nas u kraljevstvo svoje, kraljevstvo mira 
i sreće. »Ti si Kralj naš, Ti si Kralj slave Kriste, Ti si Sin oca 
vječnoga. Hvalimo te, slavimo te, blagoslivljemo te, zahvalju- 
jemo ti radi velike slave tvoje« — tako ćemo pjevati hodeći 
ususret našemu Kralju u svetoj Hostiji. 

Euharistija — to je riječ koja izrazuje sve. Sinteza svega, 
jer je tu Bog i čovjek, stvoreno i nestvoreno, ljudsko i božan- 
sko, nepromjenjivo i promjenjivo. Ali i ono promjenjivo, ono 
slabo, velim ono ljudsko u Euharistiji nalazi se takodjer slavno, 
proslavljeno slavom Boga. Ono naše u sv. Euharistiji, mislim 
naime ona naša ljudska narav koju je na se obukla druga bo- 
žanska osoba, ta slaba narav naša podložna svakoj nevolji i čak 
posljedicama grijeha, sad se nalazi također slavna i triumfalna. 
Ona sjedi na desnoj strani Oca, ona je pobjednica pakla i gri- 
jeha, ona je uništila carstvo tmine, ona je razbila u prah kra- 
ljevstvo grijeha. Pa zato ona sada slavno pobire plodove svoje 
pobjede, slavno kraljujući i vladajući nebom i zemljom, držeći 
u svojoj ruci sve vlasti neba i kraljevstva Božjega. I jer se to 
proslavljeno čovječanstvo nalazi stvarno, realno i bitno u onoj 

maloj čestici, zato u sv. Euharistiji vidimo simbol slave i trium- 
fa, znak pobjede, sile, zalog naše sreće i naše buduće sreće. Nije 
Krist kojega nosimo našim ulicama mrtav, nije ponižen Krist 
kojega triumfalno nosimo po našim gradovima, nego slavodobit- 
ni vođa pred kojim drhću i kori anđeoski. I kad bi nekako bilo 


dano da možemo vidjeti svu slavu koja će ovih dana prolaziti > 


našim ulicama, mi bismo se zaista divili čudu nad svim čude- 
sima, silasku neba na zemlju. Jest, neba na zemiji, jer. gdje je 
Bog tu je i nebo, tu su i anđeli tu su i blaženici, tu je slava Bo- 
žja. Pa ako se ne nađe vjernika koji će dostojnu čast dati tom 
velikom Kralju, njegov triumfalni prolazak našim ulicama neće 
ništa. biti prikraćen. Kamenje će progovoriti. 

Silno je sugestivna istina da se u Euharistiji nalazi stvarno 
onaj isti Bog koji sada slavno vlada na nebu, to jest onaj u ko- 
jega žele anđeli gledati, koji je slava i veselje neba, koji u svo- 
jim rukama imade sve što postoji, u jednu riječ koji je sve, jer 
je sve stvorio i jer sve uzdržava snagom svoje moći. Naše su 
riječi preslabe da izraze svu veliku realnost koja se krije u tom 
otajstvu. Mi častimo sv. hostiju, mi joj se divimo, ali nikada 
nećemo moći shvatiti sve što se, pod tom česticom kruha skriva, 
i koje blago imađemo među nama. Onaj siromašni svećenik, 
koji će nositi sveto tijelo Kristovo, imat će zaista veliko počita- 
«uje prama tajni vjere, ali neće ni izdaleka naslutiti ko je onaj 
KOga nosi a od kojega je on sam nošen. 

Mi znamo da Krist neprestano prima uvrede od nezahval- 
nih vjernika koji ne shvaćaju dara njegove ljubavi. Skloni smo 
promatrati Krista kao onoga koji trpi, koji je zatvoren u ta- 
mnici tabernakula, neće li se ko smilovati i doći da učini dru- 
$ivo utamničeniku ljubavi, 

Nemamo ništa proti tome mentalitetu, ali mislimo da treba 
naročito danas naglasiti istinu, da Krist u Euharistiji nije drugi 
Krist nego onaj koji je u nebu, a da je sada on u nebu _pun 
slave, i da niko ne može niti za vlas skratiti ili umanjiti, veli- 
činu te slave. Krist je svojim križem tu slavu zadobio već kao 
ćovjek, a kao Bog imade pravo na nju. Nemoguće je pa ni za 
malo potamniti veličinu neizrecive pobjede koju je Krist zado- 
bio i kojoj se veseli cijelo nebo. 

Ta slava daje Spasitelju neko neopisivo veselje i sreću. U 
njoj se i sastoji njegovo blaženstvo koje mi nikako ne možemo 
naslutiti niti opisati. Ali možemo kazati da cijelo nebo proslav- 
ljuje našega Spasitelja, da ga anđeli zajedno sa svecima nepre- 
stano hvale i da ta pohvala pridaje neizmjerno veliko veselje 

Kralju svih anđela i svih blaženika. On je osim oga ljubljen od 
svih stvorova, pa čak i nerazumnih bića koji svojim načinom 
davaju Spasitelju veselje i radost. I tu radost ne može niko 
umanjiti, Pa ni grijesi svih ljudi ne mogu ni najmanje pomrsiti 
neograničeno veselje koje duša Kristova osjeća. 

Ali ne zaboravimo, da se taj proslavljeni Krist, pun veselja 
i radosti, pun bogastva i užitka, ljubavi i blaženstva, nalazi 
stvarno i realno među nama, šeta se našim ulicama, nošen je u 
svetoj Hostiji. Zato se mi. svi moramo pridružiti tome veselju. 
»Veselo svetkujmo svečani blagdan taj, pjesme nek srdačne ječe 
kroz svaki kraj«. Tako nas pozivlje sv. Toma da se veselimo tome 
otajstvu, Bogu živom među ljudima. Svi mi koji ljubimo Spasi- 
telja, moramo se veseliti njegovu slavlju i njegovu veselju. Mi 
moramo smatrati da je to naše veselje i da se sve to nas tiče, 
jer je on naš Kralj inaš Vođa. Ljepota katoličkog kulta je u to- 
me što se mi ne klanjamo nekome Bogu koji bi bio daleko od 
nas. Katolički kult posjeduje svoga Boga, nosi ga svojim ulica- 
ma, prima ga u svojim prsima, stanuje s njime u istim hramo- 
vima. »Nema takvoga Boga koji bi se približio toliko narodu svo- 
ma kao što je Bog naš blizu nama«, rdčeno je već u Starome Za- 
vjetu, Ali to je Bog proslavljeni, Bog koji je izašao slavodobitan 
iza smrti i koji sada kraljuje na nebesima čekajući dok mu 


"bude podložno sve pod nogama njegovim. 


Istina je, Euharistija je spomen smrti Spasitelja. Ali to ne 
znači da nije i njegove pobjede. Nesamo što je iza te smrti na- 
došlo slavno uskrsnuće i čudnovato nzašašće na nebo, nego i 
zato što se slava Kristova, možda najviše očitovala baš u smrti. 
Nije li on sam izabrao svoje poniženje? Nije li se sam predao 


svojim neprijateljima? Nije li konačno sam predao svoju dušu, 


niti mu je ko oduzeo od njega? »Mogao je svoju smrt zapriječiti, 
prije svega tako da poništi svoje neprijatelje, zatim tako da 
snagom svoje duše zapriječi odijeljenje« — kaže sv. Toma. Radi 
toga se u tom času smrti, kada je po svojoj volji predao Ocu 
svoju dušu, najjače očitovala snaga njegove volje koju potpuno 
podlaže Ocu Nebeskome. Bio je najviše slobodan, pa je najjače 
svladao svoje neprijatelje. To je naime bio čas kad je uništio, 
ito potpuno sve ono što se protivi Bogu; grijeh, svijet i đavla. 
Nikada tako neprijatelji Božji nisu bili poniženi kao u času Spa- 
siteljeve smrti, jer je tada smrt uništena kada je život umro na 
križu. »Život na križu umire a tužni pakao i tužna smrt postaju 
opljačkani«. Tim više što je ta smrt Spasitelja bila preduvjet 
njegove buduće slave. Zato je Euharistija, koja u sebi ujedi- 

njuje i njegovu slavnu smrt i njegovo slavno uskrsnuće, nesamo 
simbol nego stvarnost slave i pobjede Kristove. 

Kada dakle bude Gospodin prolazio našim ulicama, saberi- 
mo se svi, pozovimo djecu, mladiće i starce, okitimo se palma- 
ma, obucimo najsvečanije odijelo, dajmo oduška svome veselju i 
ne zaboravimo da slava. Božja prolazi mimo nas. Pojmo jasnom 
riječi vesele pjesme u čast Vođi i Spasitelju našemu, hvalimo ga 
pjesmama i popjevkama, sve jače i jače, sve veselije i zanosnije, 
štogod više možemo, izdižimo ga iznad svega, jer nećemo nikada 
preveć hvaliti. Senex, 


Duh Euharistijske Unije 


I. Žriva Kristova i naša žrtva 


Unija je pobožno društvo svećenika i vjernika koji teže za 
dubljim unutarnjim životom a imaju apostolsku želju, da se 
kraljevstvo Božje proširi i da zavlada u svijetu mir po nepre- 
kidnoj žrtvi Predragocjene Krvi Spasiteljeve. 


Unija se zove euharistijska, jer se uvijek sjeća neizmjerne. 


vrijednosti euharistijske žrtve i poziva duše da se s tom žrtvom 
sjedine. Unija nastoji da što više vjernika uvjeri, kako je naj- 
važnija vjerska istina da se moramo pridružiti žrtvi Isusa Kri- 
sta, našega Spasitelja, kojom se On prikazuje svom nebeskom 
Ocu: per Ipsum, cum Ipso et in Ipso, jer će Bog samo onda pri- 
miti i naš poklon, po kojem se mi Njemu darujemo. Zato je naš 
Gospodin i ustanovio i naredio da se žrtva sv. Mise neprestano 
obnavlja do svršetka svijeta, a to je u biti ista ona žrtva koja 
je na križu prikazana, pošto je tu, kako i sabor Tridentski 
kaže, isti Prvosvećenik koji sebe prikazuje, ista je i žrtva samo 
se u sv. Misi prikazuje nekrvnim sakramentalnim načinom. Naš 
premili Spasitelj, u svojoj prevelikoj ljubavi, koju nam je 
iskazao na Kalvariji, misli. i na buduće naraštaje i zato kroz 
vjekove ostaje stvarno nazočan sve do konca svijeta, jer bi 
inače ljudi, iza nekoliko stoljeća smatrali njegovu žrtvu kao 
neki davni povijesni događaj. Nitko ne dolazi u nebo po žrtvi 
Spasitelju, vječnoga Posrednika. Nema spasenja, osim po Nje- 


*) U prošlom broju »D, Ž. smo pokazali u čemu je bit Euha- 


ristijske Unije a danas donosimo ovaj članak koji pokazuje — 
uzvišen duh te Unije. 

mu, koji nas pred Bogom zagovara« (Hebr. IX, 24). Prikazujući 
sebe nebeskom Ocu po svetim Misama širom svijeta, Krist pri- 
ma u jedinstvo žrtve sve duše koje čine mističko tijelo Njegovo. 
'Što smo više sjedinjeni u sv. Misi sa Božjim svećenikom, veću 
cijenu će dobiti naša žrtva i donijeti ploda za život vječni, 

* 


Prožeta ovom, tako premalo poznatom istinom, euharistjska 
unija smatra svetu Misu središtem svoga života i apostolskog 
žara. Sv. Misa je središte duhovnog života svakoga njezinog 
člana. Ta unija poziva sve revne duše da sjedine svoju ličnu 
žrtvu svakoga dana od jutra do mraka, usred nevolje i protiv- 
nosti sa neprestanom žrtvom: Srca Kristova »Živoga koji nas 
zagovara« (Hebr. VII, 25). Prikaz je to i klanjanje i naknade, 
čin zahvale, a to i jest bit žrtve sv. Mise. 

IL Pod sv. Misom primamo milosti prema stupnju i žaru 

naše pobožnosti. 


Mističko tijelo, a to su svi vjernici, postaju dionici dobara 
sv. Mise. U fizičkom ređu dokazuje se plimom i osjekom i 
zračnim strujama kolika je snaga prirode, koju čovjek nastoji 
sve više da iskoristi. U duhovnom redu imamo kudikamo višu, 
neisporedivu snagu, a to je dnevna sv. Misa Ona spasava duše, 
a svaka pojedina duša vrijedi više nego cijeli vidljivi svemir. 
U sv. Misi nastavlja se na našim oltarima bitna žrtva na kržu. 
U njoj je snaga koja beskonačno djeluje na sve generacije i na 
svakog pojedinog čovjeka. Djeluje tim više, što joj u višem 
broju prisustvujemo i što više od nje primamo. Zato je na sv. 
Misu nalik sunce, koje osvijetljuje i grije u nekom kraju sve 
'ljude koji ondje žive, bilo njih deset tisuća ili samo jedan čo- 
vjek. Čim nas ima više kod sv. Mise, punih vjere i radi iste 
nakane, to ćemo više dobročinstava izmoliti. 

Kako sv. Misa u biti nastavlja onu istu žrtvu na križu, to 
ima samo po sebi beskonačnu cijenu poradi žrtve koja se pri- 
kazuje i vrhovnog Svećenika koji je prikazuje. On je ta žrtva 
neizmjerna u svojoj beskonačnoj punini i bez našeg sudjelova- 
nja. Tamo učinci sv. Mise ulaze u naše duše razmjerno prema 
revnosti svećenika koji je služi i onih koji joj prisustvuju. 

Sigurno su veći duhovni plodovi žrtve Kristove na križu, 
koja se nastavlja na oltaru, ako smo sabraniji. Čim se duša više 
sjedini s našim Gospodinom i moli po nakani Njegovog sveće- 
ničkog Srca, više će izmoliti. U vrijeme najvećih smutnja, mo- 

limo se svecima. U mladoj crkvi Marija, Majka Božja sjedinila 
se sa sv. Misom koju je prikazao sv. Ivan te je izmolila neko- 
liko milosti apostolima i prvim kršćanima, jer je ona kao nitko 
drugi sjedinjena sa neprestanom žrtvom svoga Sina. Marija je i 
naša Majka, te nam može izmoliti sve dublje shvaćanje tajna 
sv. Mise, žarču ljubav prema žrtvi, po kojoj dobivamo zasluge 
Spasiteljeve do konca svijeta. Sinovskim pouzdanjem molimo je 
da bolje upoznamo veličinu Kristovog Svećenstva i blago koje 
nam je sakriveno u sv. pričesti, pa da sve više naučimo živjeti 
od sv. Mise po duhu klanjanja, molbe, naknade i zahvale. Sv. 
Otac Pio XI. kaže u svojoj enciklici »Miserentissimus Redemp- 
tor«: ...»kođ& najuzvišenije euharistijske žrtve neka svećenici 
i vjernici sebe žrtvuju na taj način da se i oni prikažu kao žrtve 
žive, svete, ugodne Bogu, hostias viventes, sanctas, Deo placen- 
tes«« (Rom... XII. I). Što više sv. Ciprijan ne boji se ustvrditi 
»da žrtva Gospodinova i nije dostojno, sveto služena, ako naše 
prikazanje i naša lična žrtva ne odgovara Njegovoj muci. »Sa- 
crificium dominicum legitima sanctificatione non celebrari nisi 
oblatio et sacrificium nostrum responderit passioni« (Ef. LXII, 
br. 381). Radi toga Apostol nas ponovno opominje da »nosimo 
na našem tijelu smrt Isusovu, mortificationem Jesu in corpore 
nostro circumferentes« (II Kor. IV, 10), da budemo s Kristom 
pokopani, da se ucijepimo i postanemo Njemu slični, da umremo 
s Njim (Rim. VI, 4-5), ne samo da razapnemo tijelo svoje s nje- 
govim požudama (C. f. Gal. V, 24) »bježeći pokvarenost požude 
koja vlada u svijetu« (II Petr. I 4), nego da se očituje život 
Kristov na tijelu našem«. Ut vita Jesu manifestetur in corporibus 
nostris (II. Kor. IV, 10) i sjedinivši se s Njegovim vječnim Sve- 
ćenstvom prikazujmo darove i žrtve za svoje grijehe. Dona et 
sacrificia pro peccatis (Hebr. V, 1)«. 
* 

Euharistijska Unija traži dakle od svojih članova da žive sve 
dubljim kršćanskim životom s čistom savjesti i velikom ljubavi, 
ida po mogućnosti prisustvuju svaki dan svetim tajnama u duhu 
apostolskom, živeći od sv. Mise po primjeru presvete Djevice 
apostola, svete Marije Magdalene i prvih kršćana, 


III. Neprestana žriva presvete krvi Spasiteljeve da se proširi 
kraljevstvo Božje i zavlada u svijetu mir. 


Kalvarija gospodnje svijetom. Žrtva Našega Gospodina Isusa 
Krista središte je i same tajne Otkupljenja, dakle je sv. Misa 

neprestano djelo Otkupljenja na zemlji. Ako smo otkupljeni 
Krvlju prolivenom na križu, predragocjena Krv neprestano se 
sakramentalno proliva na našim oltarima, briše zloće svijeta i 
upravlja k Presvetom Trojstvu duše koje robuju grijehu, jer »u 
Njemu možemo svi stupiti pred Oca u jednom te istom duhu«. 
(Efes. II, 18). Presvetu Krv Kristovu imamo u sv. Misi, da je 
Prikažemo nebeskom Ocu za tolike duše, koje ili ne poznaju 
svoga Spasitelja ili mu se iznevjeriše. Kad gledamo današnje 
Prilike, vidimo kako je to doba općega preokreta i nemira. Gle- 
dajući pogibelji koje nam prijete, trebalo bi — da tako kažemo — 
cio svijet uroniti u Otkupiteljevu Krv preko neprestanog prika- 
zivanja sv, Mise za mir u svijetu, širenjem Kraljevstva Božjega. 


Sjećajmo se riječi svetog Pisma koje nas jasno upućuje na 
štovanje Predragocjene Krvi Spasiteljeve... »Vi koji bijaste 
izgubljeni, otkupljeni ste Krvlju Kristovom, on je naš mir«. 
(Efeš. II, 13-14), Narod se diže na narod, ali Bog htjede sve po- 
miriti po svom Sinu, učinivši mir po Krvi s Križa«. (Kol. I, 20). 
Duh zloće radi bez prestanka, ali »naša braća ga svladaše Krvlju 
Janjeta«. (Apok., XII, II). 


Mnogo je zlih, ali »Krist nas je ljubio i on nas je oprao od 
grijeha naših svojom Krvi«. (Apok. I, 5). Crkva je progonjena, 
ali nova pjesma pjeva Kristu: »Ti si nas otkupio svojom Krvi, 
od svakog plemena, jezika i naroda« (Apok., V, 9) i progonitelji 
mogu biti još otkupljeni i spašeni po krvi koju su prolili. 


Treba dakle uvesti stalno služenje neprestanih svetih misa 
da se narodi obrate, zatim za najpokvarenije zemlje i za one 
gdje se crkva otvoreno proganja, da bi se ustavilo širenje groznog 
zla. Nije li dakle najbolje sredstvo da pravedni ustraju, da se 
duhovi smire, krivci obrate, da za njih prikazujemo sv. Mise, 
prisustvujemo takvoj Misi, pod njom se pričestimo na ove na- 
kane? 

Pričestiti se znači pravo sudjelovati sa žrtvom Križa, koja se 
neprestano ponavlja na oltaru. Po svetoj pričesti hoće naš Go- 
spodin da nam očituje najdublje osjećaje svoga Svećeničkoga, 
žrtvovanog Srca. 

Članovi euharistijske Unije neka čitaju i neka daju čitati 
sv. Mise ne samo na svoje posebne nakane, nego i na velike 
nakane naše svete majke crkve, da bi mir Kristov zavladao 
među narodima. Neka se sjedine svim srcem sa svetom misom 
koja se čita i to u duhu molitve, pokore i naknade misleći na 
Spasiteljeve riječi, kojima kaže kakova treba biti ljubav naša i 

molitva za bližnjega: »Ljubite jedan drugoga kako sam ja vas 
ljubio«. (Ivan, XIII, 34). 
Svrha pobožnosti prema Euharistijskom Srcu Isusovu. 
Preporuča se članovima pobožnost k Euharistijskom Srcu Isu- 
+sovom, a cilj joj je na poseban način štovati najuzvišeniji čin 
ljubavi, po kojoj je božanski Otkupitelj obilno darovao sve bo- 
gatstvo svoga Srca kad je ustanovio ujedno svetu pričest i sve- 


ćenstvo da bi se Njegova žrtva neprestano ponavljala do konca 
svijeta. 


Euharistijsko Srce Kristovo 


Ima ljudi kojima se ne sviđa kada se govori o novim DO- 
božnostima i novim svečanostima, To mogu biti višeput one 
osobe koje su inače liturgijski odgojene, te shvaćaju ljepotu 
i uzvišenost liturgijske godine preko koje se susrećemo s tako 
divnim i lijepim svečanostima, punim duhovnog i dogmatskog 
sadržaja a koje svečanosti nažalost mnoge osobe još dovoljno 
ne shvaćaju. Zato smatraju da bi bilo uputnije tumačiti i pro- 
Dagirati te velike tradicionalne svetkovine i pobožnossi koje su 
plod klasične kršćanske duhovnosti. 

Međutim, kad se radi na širenju novih pobožnosti, kao što je 
na pr. pobožnost prama euharistijskom Srcu Isusovu, tada se 
ništa drugo ne misli nego da se one dogmatske istine koje su 
i tako virtualno sadržane u starim klasičnim svetkovinama, 
malo bolje naglase i bolje protumače. Tako velika svetkovina 
Krista Kralja nije nikakva nova stvar. Krista kao Kralja smo 
slavili i prije. Ta ideja je bila sadržana već u samoj prvoj svet- 
kovini porođenja, jer smo novorođeno dijete slavili kao mlado- 
ga Kralja kojemu smo se i zato veselili. No jer je sv. Otac vi- 
dio da se danas tako porazno širi revolta i neposlušnost prama 
Bogu, htio je naročito naglasiti tu ideju da je Krist naš Kralj i 
da ga kao takova treba štovati. A to je dabome majlakše i naj- 
prikladnije posebnom svetkovinom Krista Kralja. 

Tako i nastojanje da se proširi ova nova pobožnost prama 
euharistijskom Srcu Isusovu već je donekle sadržana u općeni- 
toj pobožnosti prama Srcu Isusovu, samo što je bolje tumači i 
proširuje. U općenitoj pobožnosti prama presv. Srcu častimo 
onu ljubav Spasitelja koja nam je dala sve što imamo, koja je 
zamislila samo Utjelovljenje, koja nam je dala Crkvu sa svetim 
Sakramentima, koja nam neprestano daje milosti, u kojima se 

očituje njegova ljubav prama nama. Međutim, pobožnost euha- 
ristijskom Srcu časti to isto Srce ukoliko je prisutno u Euhari- 
stiji i ukoliko nam je to Srce u jednom najsavršenijem činu 
u času naime kada je njegova ljubav došla do kraja, dala nam 
najsavršeniji i najuzvišeniji dar, sintezu i skup svega, dar sv. 
Euharisštiji. Da malo to rastumačimo. 

Prije svega častimo božansko Srce stvarno nazočno u presv. 
Euharistiji. Pio X., koji je naročito nastojao proširiti tu po- 
božnost, rekao je jednom prilikom: »Ne shvaćam one kršćane 
koji se klanjaju pred slikama i kipovima presv. Srca u našim 
rckvama a koje kasnije niti ne bace pogled) na tabernakul gdje 
isto to Srce živi, kuca i ljubi.« 

Mi moramo biti svijesni što imademo u presv. Euharistiji, 
naime da je tu pravi i živi Bog i čovjek. Zato se tu nalazi 
stvarno Srce našega Spasitelja. To Srce nije mrtvo; ono živi; 
ono nas ljubi; ono kuca za nas. Ono imade istu realnost kao 
što u nebu gdje neprestano stoji pred prijestoljem Svevišnjega 
i žrtvuje se za nas. Nije naime Krist u Euharistiji inertan; tu 
je punina života, ali života koji izgara za nas, koji se žrtvuje 
i Bogu prikazuje za nas. Zato je ono Srce tu u stavu nepre- 
stanog klanjanja, a ujedno i ljubavi prama Bogu i pram nama. 
Mi kad idemo tabernakulu tada se približavamo uzvišenoj osobi 
koja nas čeka i koja neprestano Bogu svoj život prikazuje za 
naše spasenje. 

Zato se tu nalazi Srce koje je izvor svakoga blaga. Nemo- 
guće je zamisliti koju milost, koju bismo primili a koja nam ne 
bi dolazila baš iz toga Srca, tu na našim oltarima prisutna. Sve 
što dnevno primamo — a toga primamo dosta — sve nam ođ 
toga dolazi. Zato i kažemo da se tu nalazi izvor svake sreće, 

I eto ovo novo nastojanje ide za tim da spoji u jedno ove 
dvije možda najuzvišenije pobožnosti: pobožnosti prama pre- 
svetom Srcu i pobožnost prama Euharistiji. Častimo Srce, ali 
stvarno nazočno u Euharistiji. 

Osim toga pronicatelji ove pobožnosti smatraju potrebnim 
da naročito počaste ono Srce koje je toliko ljubilo svijet da nam 
je dalo samoga sebe u Euharistiji. Ustanova presv. Euharistije 
je za nas najveći događaj. To je bio čas kada je to veliko Srce 
došlo do kraja svoje neograničene ljubavi. Zato nam je u tom 
času, na zadnjoj večeri, dalo upravo sve, a da ništa nije zadr- 
žalo. Stoga je i potrebno da se naročito sjećamo te uzvišene 
ljubavi, da se klanjamo tom činu neograničene odanosti našega 
Spasitelja prama nama. Pa budući da se radi o specijalnom 

daru, moramo mu i specijalno zahvaliti i specijalno ga častiti. 

Ko može kazati da ove misli nisu i tako već sadržane u pri- 
jašnjim pobožnostima? Ali ko također može zanijekati da nije 
oportuno, a i potrebno, naročito danas kada se tolike uvrede na- 
našaju tome Srcu nazočnom u tabernakulu, naglasiti specijalnu 
potrebu naročite počasti i naročitog poklona? Jedna pobožnost 
upotpunjuje drugu. No ako je upotpunjuje, onda je potrebna ta 
nadopuna. i 

Jedan od prvih koji se je zagrijavao za tu pobožnost jest 
onaj revni svećenik koji je cijeli svoj život stavio pod okrilje 
Euharistije, te nije nikada prestao da širi tu pobožnost, naime 
Petar Eymard. On je već 1860. kazao da će biti protivnosti, ali 
da će konačno ova pobožnost uspjeti. Pape su malo pomalo 
obasipali ovu ideju svojim naklonostima a i otvorili višeput bo- 
gastvo svojih oprosta. Leon XIII je bio naročito zagrijan. Pio 
kolikogod je nastojao obnoviti kršćanski život toliko je osjećao 
potrebu da stavi tu reformu pod okrilje Euharistijskog Srca. 
Benedikt XV je čak kazao: »Pobožnost prama euharistijskom 


Srcu će biti za duše i izvor_ milosti i sve će se više širiti u' 


Crkvi.« Razni teolozi, razne institucije su vidjeli želju i potrebu 
Crkve. Na raznim euharistijskim kongresima se naglasuje po- 
treba čašćenja euharistijskoga Srca, mnoge su se narodnosti 
već stavile pod okrilje toga srca. Postoji također i naročita svet- 
kovina posvećena euharistijskom Srcu s posebnom sv. Misom i 
oficijem koja se svetkuje u četvrtak poslije osmine Tijelova. 
Ali se nadamo, da će doći vrijeme, te će sa sjajem kako zaslu- 
žuje ova pobožnost po cijelome svijetu službeno od cijele Crkve 
biti proslavljeno ono Srce koje nam je dalo najveći dar, naime 
svoju realnu i stvarnu prisutnost u sv. Euharistiji, Kad Bog 
bude htio, to će vrijeme doći A mi do tada molimo. J. Z. 


Komunizam i religija 


Pojam komunizma uključuje pojam međusobne suradnje, 
životne zajednice. Jednakost i jedinstvo duha, to je vječna 
čežnja ljudskog srca, kojoj je kršćanstvo svojom naukom udo- 
voljilo, a ono također nastoji, da se na temelju pravde i ljubavi 
ostvari ono jedinstvo međusobnog razumijevanja i međusobne 
suradnje, za koje je Krist molio veleći Ocu nebeskom: »Da svi 
budu jedno, kao što ti, Oče, u meni, i ja u tebi, da i oni u nama 
budu jedno« (Iv. 17. 21). Komunizam hoće da dođe do neke ma- 

terijalne jednakosti nasilnim putem, kao što se ujedinjuju dije- 
lovi jednog stroja. Kršćanstvo naprotiv hoće da ostvari jedin=« 
stvo duha na temelju pravde i ljubavi, propovijedajući iste du- 
hovne veze među ljudima obzirom na jedno te isto zajedničko 
Biće: Oca nebeskoga. 

Već. sama ova lozinka jedinstva, iako od komunizma krivo 
shvaćena, daje mogućnost naslutiti, da je pojam ispravno shva- 
ćenog komunizma religijskog, kršćanskog porijekla. Platon; jedan 
od prvih komunističkih ideologa, priznavao je Boga. Kristova 
zapovijed o međusobnoj ljubavi toliko je oduševljavala — prve 
kršćane, da su prodavali svoj posjed, te ostvarili onaj pravi 
kršćanski komunizam, o kojemu govore Djela Apostolska, kad 
iznose, da »u mnoštvu onih, koji vjerovaše, bijaše jedno srce i 
jedna duša, i nijedan nije smatrao za imanje svoje, da je išta 
njegovo, nego im sve bijaše zajedničko« (Dj. Ap. 4. 32). : 

De facto, komunizam i religija se danas isključuju. Ko- 
munizam hoće da sruši stari, po njegovu mišljenju bitno _ ne- 
pravedni položaj u svijetu. Zato sve životne smjernice, pa 
i religija, treba da se zabace kao protuživotne direktive, kad su 
pustile da svijetom zavlada tako strašna nepravda i bijeda. Bez 
kompromisa, komunizam postupa na skrajni, najradikalniji način. 
Ne postavlja pitanje ove ili one religijske teze, već hoće da za- 
baci religiju kao takvu i to svim mogućim sredstvima. 

Bez dvojbe ima mnogo uzroka komunističkog ateizma, ali 
jedna od glavnijih zabluda komunističke ideologije jest krivo 
shvaćanje religije i njene uloge u životu. Komunisti navodno 
misle da je religijski nazor na svijet i život isto što i pasivni 
stav onih, koji puštaju da se širi kraljevstvo nepravde. Kao da 
religija opravdava eksploataciju sa strane mogućnika i boga- 
taša, što širi bijedu proletarijata te stvara opću nesređenost i 
duševni nemir. — To je neispravno, tendenciozno. 

Religija naime (osobito kršćanska) po svojoj bitnosti uklju- 
čuje neki red ili neku usmjerenost prema Bogu (Sv. Toma: II-II 
81.1). Do tog odnošaja ne dolazi kršćanski mislilac prvotno na 
temelju ličnih interesa, prolaznih motiva, već je na to prisiljen 
ispravnošću, objektivnošću religije i njenog objekta. = Objekt 
je naime religije, veli nam sv. Toma, Bog, koliko je On sve 
stvorio i svim upravlja (ILII 31. 3). Do Boga pak, Tvorca i 
Upravitelja svega, dolazi se znanstvenim, strogo logičnim putem. 


1) Isp. Stj. Zimmermann: >»Filozofija i religija«,y Zagreb 
1936-1937, 2 sveska. 

Proti svih umnih skeptika možemo ustvrditi sa sv. Tomom, da na 
temelju bilo kojeg nama poznatog učinka možemo zaključiti 
đa opstoji i njegov uzrok (I P. 2. 2 ad 3). Dakle dokaznim putem, 
preko empirijskih, iskustvenih granica ljudski se um penje do 
transcendentnog Uzroka svega »jer što je na njemu nevidljivo 
od stvorenja svijeta, razabire se i opaža po stvorenjima, i nje- 
gova vječna sila i Božanstvo«, tako da nijedan misaoni čovjek 
ne može imati izgovora (Rimlj. 1. 20). 

Poslije nego je dokaznim putem postavljen objekt religije, 
kršćanskom je misliocu odmah jasan odnošaj između objekta re- 
ligije: Boga, i religijskog subjekta: čovjeka. To nije za čovjeka 
samo statički odnošaj već i dinamički. Bog je ne samo prvi 
Princip već i zadnji Cilj, u kojemu su sadržana sva dobra 
što mogu čovjeka usrećiti. U Bogu se dakle nalazi poticaj i 
smjernica ljuuske djelatnosti. Zato baš odnošaj podređenosti 
Stvoritelju i Uzdržavatelju treba da igra aktivnu, životnu ulogu. 

Misaoni čovjek, svijestan najprije svoje misaone naravi, u 
razvijanju svojih umnih sposobnosti, u radu za spoznajom istine, 
u čežnji što ga neprestano mori da riješi zagonetku svijeta i 
života drži uprte svoje oči na ove principe što ravnaju njegov 
odnošaj prema prvoj Istini — Bogu. Kad hoće da riješi bilo 
koji životni problem nikad ne smije zaboraviti na svoje religij- 
sko stanovište kao na putokaz istine. U lutanju za istinom, u 
nestalnosti puta života umna je podložnost nestvorenoj Istini 
prva smjernica za svakog religijskog čovjeka. U pristajanju uz 
nestvoreno Svijetlo religijski nazor pruža čovjeku ne samo 
sredstvo da ne zaluta, već. mu pruža također izvjesnu nauku, 
dogmatiku, moralku, propise vanjskog bogoštovlja i t. d. Re- 
ligija dakle pruža svu istinu i govori svojim sljedbenicima kako 
je govorio Isus onim Židovima, koji su mu vjerovali: »Ako vi 
ustrajete u mojoj nauci, zaista ćete biti moji učenici, i poznat 
ćete istinu, i istina će vas osloboditi« (Iv. 8. 22). 

. Umno je priznanje Boga za religijski nazor prvo, ali ne 
glavno. Traži se voljno priznanje. Volja je naime pokretna sila 
života. I ona je usmjerena prema objektu religije kao prema 
cilju života, konačnom Dobru, u kojemu će umiriti svoju čežnju 
za srećom. Ljudska je volja slobodna, da, ali nije slobodna tako, 
da se učini potpuno neovisna o Bogu. Religijski čovjek pokazuje 
svoju podređenost Bogu time, što je voljan pokoravati se mo- 
ralnim zakonima, koji usmjeruju njegovu djelatnost prema 
Bogu, kao prema konačnom cilju života (S. Toma III C. G. 111, 
li4it.d). 


248 


“zubi os sa 


Religijski nazor traži i čuvstvenu podređenost Bogu. Čuv- 
stveni elementi doista ulaze u životnu ulogu religije, jer nas o 
tome i sam razum uvjerava, Po svoj naravi (prirodi) opažamo 
fenomen neke naklonosti, neke simpatije prema Tvorcu. Pogle- 
dajte, hoće da nam reče sv. Toma, kako se na pr. ruka izlaže 
pogibli, da očuva važniji ud, recimo oko, ili da spasi život; po- 
gledajte, kako se pravi građanin kao dio države izlaže pogibli 
da spasi državu, pa će otskočiti istina principa, da svako biće, 
koje je po svojoj bitnosti ovisno o drugom biću i neprestano 
njemu podređeno radije i jače osjeća neku naklonost ili simpa- 


. tiju prema biću čiji je dio, nego prema sebi (I P. 60. 5; I-II 109. 3). 


Tako je i čovjek, koji je u svemu ovisan o Tvorcu, čuvstveno, i 
to po naravi, usmjeren prema Bogu, čak sv. Toma opaža, da je 
neka čuvstvena usmjerenost svih bića prema Bogu tako usa- 
đena u naravi, da sva bića u čežnji za dobrom čeznu za Bogom, 
jasno ili nejasno; svijesno ili nesvijesno, ali uvijek stvarno, 
jer ništa ne može da bude predmetom čežnje nego u koliko na 
sebi nosi neki dio onih dobara, što se nalaze u Bogu (I P. 44, 
4 ad 3). Potpuno je dakle u skladu s naravi ona najveća i prva 
zapovijed kršćanske religije koja glasi: »Ljubi Gospodina Boga 
svoga svim srcem svojim i svom dušom svojom i svom misli 
svojom« (Mat. 22. 37). 

Umna, voljna i čuvstvena podložnost Bogu treba da se odrazi 
u razvijanju životne djelatnosti na aktivni način, jer jedino onda 
če religija biti životno priznanje Boga. Religija je 
smjernica i energija života. Ona ne samo pruža kriterium, po 
kojemu treba da život dobije svoj oblik već ona potiče i vodi 
u djelatnosti, o kojoj ovisi postignuće konačne sreće života. 
Među tolikim krivim učiteljima života jedina religija odgovara 
precizno i općenito na sva životna pitanja; ona daje nadljudski, 
idealni putokaz života u svijetlu moralnih zakona; ona jedina 
u tjeskobama života pruža utješne istine o Bogu, o životu, oso- 
bito u nauci o ciljevima patnja. 

Konačna je primjena religijskog nazora i na socijalni život. 
Kad religijski čovjek, koji je svijesno upravljen prema Bogu, 
dolazi u dodir s drugim ljudima, on nosi na sebi moralne dužno- 
sti kao smjernice međusobnog odnošaja. Tako na pr. zakon 
međusobne ljubavi kao primjena ljubavi čovjeka prema zajed- 
ničkom ocu-Bogu, može da najuspjelije provede ono izjedna- 
čenje među ljudima, do kojega bi komunizam htio doći tako 
krivim sredstvima (Sv. Toma III C. G. 81; 117...). — Također 
i zapovijed pravde, temelja socijalnog života, baš je postulat re- 

ligije. Religija je, govori nam sv. Toma, zahtjev pravednosti, 
kojim je čovjek prisiljen, da dade Bogu, Tvorcu i Uzdržavatelju, 
ono, što je Njegovo, t. j. dužnu čast, i to na unutarnji i izvanj- 
ski način (II-II 80; 81). Ona je dakle dužnost, sveta dužnost, obli- 
gatna krepost, životna smjernica, kao rezultat uvjerenja i slo- 
bodne volje, po diktatu dužnosti samosvijesne podložnosti čo- 
vjeka Bogu. — Pa i borba protiv nepravde u svijetu jest za- 
htjev religije, jer je njezin objekt cilj života, dakle norma 
djelovanja, stvarnog ostvarenja njenih ideala. Jasno je da reli- 
gija zamišlja tu borbu u skladu s ljudskim dostojanstvom, po 
diktatu razuma, ali uvijek traži stvarno, aktivno nastojanje 
i rad oko provedbe pravde i uništenja nepravde. Sv. Toma svodi 
sve aktivne kreposti (na pr. pomaganje siromaha) na socijalnu 
funkciju religije, i u tome se sadrži životna uloga religije. Ona 
naime kao krepost što se odnosi na cilj života: Boga, zapovijeda 
svim krepostima ili duhovnim energijama što se izravno odnose 
na sredstva (II-II 81. 4 ad 2). U istom smislu govori sv. Jakov: 
»Pobožnost čista i neokaljana pred Bogom i Ocem jest ova: za- 
uzeti se za sirote i udovice, u njihovoj nevolji, i držati sebe ne- 
okaljana od svijeta« (1. 27). ' : 

Još nešto. Religija daje potpun oblik životu i njegovoj dje- 
latnosti. Zato ona računa na činjenicu, po kojoj je doista narav 
usmjerena prema nadnaravi, njoj podložna, da od nje primi 
dopunjak i savršenstvo. Prema tome naravha je religija temelj 
nadnaravne religije, koju je ostavio ljudima onaj najveći 
klanjalac Bogu: Krist. Bog se naime nije samo objavio kao 
objekt nadnaravne religije na temelju naravne spoznaje, već se 
objavio također u osobi Krista i njegove nauke. Svi dakle ovi 
zakoni što Krist naređuje ili savjeti što savjetuje ulaze u reli- 
gijsku sintezu kao elementi za potpuno, uzvišeno, nebesko ure- 
đenje života na zemlji. Odricanje, kršćansko trapljenje i t. d. 
nijesu znakovi pasivnosti, slijepe poslušnosti već su dokazi su- 
blimiranog života, kojemu se iznad granica vremena i prostora 
otvaraju horizonti neba i vječnosti kao prirodni nastavak. Kad 
se uzme u obzir da je Krist povjerio misiju čuvanja nadnaravne 
religije Crkvi, onda je jasno da i Crkva, ustanovljena od Krista, 
ulazi u red faktora religijskog usmjerenja života. 

Tako je podignuta zgrada religijskog pogleda na život. Re- 
ligija se rađa kao postulat naravnog razuma te svojom objektiv- 
nošću sili čovjeka, da je prigrli. Toliko se razgranjuje njen upliv 
na život, da nam se predočuje najsigurnijom i najopćenitijom 
smjernicom. Ona zahvaća i podiže svu djelatnost. Život je doista 

proiciran u vječnost, zato i religija usmjeruje svu životnu dje- 
latnost prema vječnosti, gdje će jasno zasjati odnošaj podređe- 
nosti čovjeka i svega što je stvoreno svome Stvoritelju. 

Kad bi komunizam htio samo da spomene religijske ljude 
neka posegnu za radikalnijom provedbom religijske ideologije, 
ne bi načelno u tome imao potpuno krivo, ali je stalno da ta 
njegova opomena ne dolazi iz prave, altruističke ljubavi. Doista 
religijski ljudi, kršćani, trebalo bi da budu religiozniji, ne radi 
komunističke opomene već radi samosvijesnog uvjerenja. Re- 
ligija uvijek računa na to uvjerenje; ona poštuje slobodu, zato 
ne ide revolucionarnim putem do ostvarenja svoga programa. 

Komunizam progoni religiju navodno zato, što ona oprav- 
dava nepravedno stanje u svijetu. Gore navedena načela doka- 
zuju, da to ne odgovara bitnosti kršćanske religije. Radije dakle 
recimo da komunizam progoni religiju, jer je u njemu duh tame, 
duh antikrista, neprijatelj svega što je istinito, dobro i sveto. U 
borbi što vodi komunizam s religijom snage su različite i oprečne. , 
Komunizam računa na silu, a religija na slobodu i milost Boga, 
kojemu će se konačno, milom ili silom, pokloniti svako koljeno 


na nebu i na zemlji. 


Dr. J. Kuničić O. P. 


Pokus s aktivnim duhovnim vježbama“ 


Nedavno mi ponudiše da učestvujem u duh. vježbama za 
mladost. One su bile za mene pravo otkriće. Svatko zna, kako 
se odvijaju obične duh. vježbe. Ostaneš nekoliko dana u kojoj 
pobožnoj kući, da tu slušaš tri ili četiri pouke na dan, što ih 
drži koji svećenik u slobodnim razmacima. To su dani puni 
ploda, kad se povučemo u se i postavimo svoj život pred Bož- 
jim licem... Uza sve to su priređivači duh. vježba, o kojima 
govorim, smatrali, da bi se slobodniji te manje strog uređaj pri- 
lagođeniji prilikama duhovnog života u modernom svijetu već- 
ima dopao mladićima, koji u dvadesetoj godini nerado snose ne- 
pomičan život kroz cijelu sedmicu, u kojoj samo primaju. K 
tome trajno razmišljanje i prevelika napetost i sabranost ubrzo 
popuštaju. 


* Prenosimo ovaj članak iz revije »La vie spirituelle« (1. XII. 


1936.) radi njegove nadasve aktuelne važnosti. Bilo bi dobro kad 
bi se nešto slično i kod nas počelo. — Uredništvo. ; 

Poslije dvije ili tri godine neodlučnosti, konačno se došlo do 
nečega, što ću opisati i što je omogućilo da se ostvari takva 
atmosfera molitve i kršćanskog bratstva između učenika pa i 
svećenika, da je on spontano izjavio kako je rijetko kada vidio 
sličan prizor. 


Treba spomenuti, da su učesnici pripadali istoj društvenoj 
sredini. Neki se od njih poznavahu i prije povlačenja, ali su 
naskoro svi drage volje bili »novi« i kad su se rastali, poslije 
šest dana, svi su se osjećali pravom braćom u Kristu. 


* 


Nas smo dvanaestorica ležali u golemom spavalištu, što nam 
je dopuštalo, da budemo zajedno, a opet smo bili odijeljeni, 
jer su kreveti bili rasijani posvuda. (Već ova strana zajedničkog 
jedinstva imala je biti jedna ideja vodilja ovih duh. vježaba). 
Ustajali smo u 6 i četvrt sati. Zatim smo se redili, a uz to 
slušali s nekoliko gramofonskih ploča vrlo lijepe melodije kao 
onu ženske omladine kat. akcije. Mladost bi na svršetku pri- 
hvaćala a uz to se sapunala... Naravno skoro sav pribor za 
toaletu postavismo na zajedničko mjesto. Tako mast za zube, 
britve, četke i mast za viksanje. (Čak i pribor za dopisivanje: 
Papir, omoti, dopisnice, biljezi...). Svak se služio po miloj 
volji. Ove na oko neznatne sitnice, imaju svoju važnost u 
izgradnji duha bratske zajednice. U 6 i tri četvrt svi smo bili 
u kapeli. Najprije smo pjevali u narodnom jeziku po koju me- 
lodiju koja bi nas sabrala i zagrijala. Zatim smo recitirali Prvi 
čas u narodnom jeziku. Iza toga sv. Misa, koju smo služili okup- 
ljeni pred oltarom oko svećenika. Na evanđelje nam je s oltara 
duhovnik držao malo razmatranje. Iza Mise i zahvale u muku, 
išli smo u 8 sati na mali doručak. Tada je svakome bilo slo- 
bodno, da. se tri četvri sata pozabavi svojim malim ličnim po- 
slovima, da posvršava toaletu, napravi krevet it. d...., a zatim 
u 8 i tri četvrt bila je pouka svećenika i to dogmatski prikaz 
koje strane nutarnjeg života. Od 9 i pol do 10 sati bilo je po- 
vlačenje, te je svak mogao pregledati bilješke u svome notesu 
i o njima razmišljati. Tada bismo se nanovo sakupljali, te bi 
nam jedan drug diktirao skup pitanja, o kojima će svaki raz- 
mišljati u kojem kutu vrta ili parka. (Kako je bilo lijepo vri- 
jeme, svi su se razgovori mogli održati pod vedrim nebom). 
Ovakav: je bio uglavnom prvi skup Ditanja: 

1. Što misli moja okolina o Bogu? Misli li na Njega? Može 
li svijet biti zadovoljan stavom, što ga je zauzeo prema Bogu? 

2. A ja? Kakav sam ja prema Bogu? Teoretski i praktič- 
ki stav. : 

3. Što je Bog? Što On hoće od mene? On mi je stvoritelj i 
moj cilj. Što to znači? On mi je Otac i Prijatelj. 

4. Kakav bi morao. biti moj život, kad bih bio duboko svi- 
jestan ovih istina? 

Drugi je skup pitanja ispitivao način, kako bi zvanični rad 
postao plodan u duhovnom pogledu. Jedan je opet ovako glasio: 

1. Koje sam poteškoće susretao za nutarnji život u svojoj 
okolini (obitelji, zvanju, drugovima i t. d.) — U sebi? 

2. Kako bih riješio da mi ove poteškoće služe duhovnom 
napretku? . 

Treći se skup dotaknuo pitanja apostolata u našoj sredini? 

1. Koje ste poteškoće susreli vršeći apostolat u vašoj sredini? 
(Ovdje su bile pobrojene glavnije strane koje se imaju ispitati). 

2. Kako zamišljate ovaj apostolat? Načela. Sredstva. 

Svatko je odgovarao pismeno, i iznosio najvećma svoje 
iskustvo. ; 

Dakako, nitko nije bio dužan odgovoriti na sva pitanja. Iza 
tri četvrt sata, svak bi predao svoj odgovor drugu, koji je imao 
sve zajedno pobilježiti. Ipak taj drug nije bio poput običnog 
izvjestitelja. Već prije duh. vježaba, odabrao je predmet i uredio 
skup pitanja. Sada je brao plod višemjesečnog razmišljanja. 
Pregledao je u pol sata papiriće, što su mu ih donijeli, pobilje- 
žio ideje i zanimljive stavke te ih uvrstio u svoj govor, koji 
bi držao tričetvrt sata, a slušaoci su ga prekidali refleksijama 
i pitanjima. I ovaj zajednički rad bio je neka novost u ovom 
povlačenju. Umjesto da su mladići prepušteni sami sebi, oče- 
kivali raštrkani i besposleni sat govora, što ga je samo jedan 
održao, svi su bili prisiljeni da se late posla i ponukani da ulažu 
svoj napor za zajedničko dobro. Suvišno je isticati kako je 
otac duhovnik brižno poticao ovaj rad u isto vrijeme pojedinca 
i sviju te time pokazao kako se vrlo zgodno znao prilagoditi 
ovome radu, zanijekati sebe, što se ne zbiva često i uložiti na- 
pore što su pokazivali ljubav koja shvaća i rado prima. Stoga 
je, u ovoj vrsti duh. vježba, veoma važno da propovijednik 
bude poput onih duša, koje jednako resi poniznost i ljubav, da 
mu nije do učenih govora, već nadasve do toga da služi Bogu 
i dušama. 

U podne manje četvrt sakupismo se u kapeli na razmišljanje. 
Na podne imali smo objed. 

Još jedna preinaka. Svagdano od 13 do 16 sati zajednička 
šetnja. Već prije smo odredili predio u polju, kamo ćemo ići. 
Bilo je to brdašce, na kojemu je bila crkvica. Dok smo išli 
mladež se baš veselo zabavljala. Bilo je trke, ugodnog razgo- 
vora u dva ili tri, čak penjaja po stablima!.., Ali je opće ras- 
položenje bilo takvo, da to nije nimalo rastresalo; naprotiv, 
bratska povezanost je tu priznala naravniji izražaj... Netom 
stigosmo na cilj, molili smo krunicu: jednu deseticu za naše od- 
sutne drugove, drugu za roditelje, treću za našu sredinu, itd.... 
Tada je jedan drug izdiktirao skup pitanja kao u jutro. Svi su 
se povukli po travi, da odgovore, a konačno bi raporter kao i u 
jutro sve pokupio i sabrao misli. Nerijetko je samo jedan skup 
Pitanja dostajao za cijeli dan. Oko 16.30 sati povratismo se kući 
na užinu. Doduše užina je bila umjerena ali uljepšana gramo- 
fonskim pločama sa melodijama iz Solesme ili Lumen, a tu- 
mačio je ukratko koji drug. Sve je to pridonosilo duševnom i 
tjelesnom odmoru, te nas podizalo u izvanrednu atmosferu 
čiste i umjerene radosti. Neki je mladić spontano izjavio: »Tre- 
balo bi uvijek ovako živjeti!« 

Oko 17.30 sati povukli bismo se u koji kut vrta, da raz- 
mišljamo o kojoj stavci u Evanđelju, što ju je odredio i pro- 
čitao duhovnik. Iza četvrt sata naznačio bi duhovnik glavnije 
točke i vrlo zgodno poticao drugove da iznose svoje refleksije, 
da otkriju nešto od svog unutarnjeg života, od svog početničkog 
iskustva te sve to stave u zajedničku blagajnu i tako pomažu 
jedan drugoga. Nekih su dana drugovi došli do takve intim- 
nosti što su je stekli u prisustvu Gospodina, da se budila po- 
misao na život u zajednici prvih Apostola... Tada smo ravno 
išli u kapelu gdje smo pjevali pozdrav Utamničeniku Ljubavi 
prije večere. Oko 20.30 sati otpjevali bismo nedjeljnu povečer- 
njui završili sa »Salve Regina«. Iza tako dobro provedenog dana 
spremali smo se sada na počinak. 


*# 


Ove su duhovne vježbe imale karakter veselosti i aktivnosti, 
nitko nije niti časa bio besposlen. Štoviše, unatoč toliko posla, 
nitko se nije umorio: u prvom redu zbog samih preinaka u 
duhovnim vježbama, k tome se priteklo potrebama fizičkog 
rada i popuštanju duševne napetosti. Umjesto da molitva, raz- 
matranje pod vedrim nebom rastrese, kako se može pomisliti, 
one dobivaju stvarniji ton i posebnu veličinu. Ovaj realizam, 
osjećaj ljudskoga, ovo »utjelovljenje« bili su u broju novih i 

plodnih zamisli ovih duh. vježba. Mjesto da naglo pređemo iz 
života u paganiziranom svijetu na sasma duhovni i ponešto 
umjetno uzvišeni život, s kojega smo naskoro opet imali pasti 
u svijet, mi smo živjeli nekoliko dana punim i sretnim životom 
u isto vrijeme ljudskim i pobožnim. Naučili smo da sasvim na- 
ravno ujedinimo ova dva života što ih uvijek kušamo lučiti. 
Mjesto da svatko »iz tiha nešto sprema« u svom kutu, da pre- 
tresa svoje male životne dogođaje, da se okreće oko sebe, 
naučili smo da iziđemo iz nas, da bratski općimo u Kristu, da 
se jedni za druge žrtvujemo, da stečemo onaj »katolički« osje- 
ćaj, što je izblijedio u našim danima, kad individualizam pro- 
žimlje nutarnji život i samih kršćana. Predali smo u zajednici 
naše iskustvo, postavili temelje duhovne suradnje, koja će se 
nastaviti cijelu godinu prije nego li nas svake slijedeće godine 
sakupi da oživimo ove lijepe dane. I zbilja stvorilo se nešto 
što će nam omogućiti, da ostanemo povezani cijelu godinu. 
Između nas je kružila od jednog do drugoga »duhovna biljež- 
nica«. Svaki tu napiše svoje refleksije, iskustvo; uzimlje za- 
nimljive izvadke za svoju lektiru. U njoj piše i otac duhovnik. 
"Tako se nastavljaju blagodati duh. vježba. Nitko se ne osjeća 
osamljen, zna da radi skrito na velikom djelu sa braćom... 
I svaki put, kad se sjeti vedrih dana proživjelih zajedno, do- 
lazi mu to kao nova milost. Tada se radosnije laća svog svag- 
dašnjeg tereta, upirući oči u ovo Svijetlo. 

Apostolus- 


Književnost 


F. Robert, Vers un monde nouveau, Editions Fustier, Paris, 
Frcs 12. — Utopija, reći će netko. Možda, ali auktor zaslužuje 
svaku pohvalu za plemenito nastojanje da izađemo iz nereda 
u koji nas je bacio XIX. vijek. Treba stvoriti novi svije, 
novoga čovjeka, ali potpuno novoga, srcem i umom. Prema in- 
tegralnom komunizmu, rekao bi Maritain. Svi se neće složiti 
možda s izvodima, ali će poslušati apel auktora koji pozivlje 
sve, radnike i intelektualce da se na ruševinama staroga stvori 


novo doba. ' 
Dr. K. Rčsch, Das Neue Testament, F. Schčningh, Paderborn, 
RM 4.80. — U ukusnoj opremi daje nam uvažena naklada u 


Paderbornu njemački prijevod Svetoga Pisma Novoga Zavjeta. 

Knjiga sadrži 26 umjetničkih reprodukcija s 5 zemljovidnih ka- 
rata. Djelo ima preporuku sv. Oca. Auktor je također nadodao 
kratke i jezgrovite bilješke, s kojima lakše shvaćamo riječ Božju. 


Penido, La conscience religieuse, Essai systematique suivi 
dilllustrations, Paris, Tćqui, — Ovo djelo koje je štampano u 
kolekciji »Cours et documenis de philosophie« 
sadrži predavanje koja je autor održao na kat. universi u FrI- 
bourgu. Tretira važno pitanje o religiji i to nesamo s metafizičke 
nego i psihologijske strane. Prije svega određuje pojam reli- 
gijske psihologije da onda s konkretnim primjerima (i u tome 
je interesantnost djela) osvijetli svoju tezu, koju postavlja po 
principima sv. Tome. 


T. Tć6th, Leducatore spirituale del giovane, Libreria Emi- 
liana — Venezia 1936, Lit. 12, — Našoj javnosti nije potrebno 
pretstavljati ovog pisca, koji je poznat i obljubljen po cijelom 
svijetu. Privlačivost i lakoća njegova stila upravo osvajaju; a 
-aktuelnost teme, koje on s kompetentnošću raspravlja čine ga 
tako popularnim. Ovo djelo, prevedeno na talijanski, rasprav- 
lja o odgoju mladeži. Što i kako svećenik može i mora raditi 
za duhovnu odgoju povjerene mu mladeži. Djelo će naročito 
razveseliti katehete. 


R. Jolivet, Les sources de Vidćalisme, Desclće de Brouwer, 
Paris, Frcs 15. — Auktor, inače plodan filozofski pisac, nalazi 
izvor idealističke filozofije, koja je tako mnogo danas raširena, 
već u sredovječnom skolastičkom filozofu, učeniku Duns Scota, 
Occamu. Zato što se nije dobro shvaćala i tumačila, već se na- 
padala zdrava nauka sv. Tome, sami su se skolastici malo po- 
malo udaljivati od tradicionalne nauke u mnogim, naročito u 
spoznajnim pitanjima. Tako da je Descartes, koji se s pravom 
smatra ocem moderne filozofije, morao zabaciti neodržive teo- 
rije o problemu spoznaje, koje niti su ga zadovoljile niti su 
mogle zadovoljiti čovjeka koji samostalno misli. U tom pogledu 
njegov nominalizam imade dodirnih točaka s sredovječnim no- 
minalizmom. Njegovi učenici su povukli zaključke, i mi danas 
imađemo ovu tako nastranu idealističku teoriju spoznaje koja 
niti odgovara objektivnoj realnosti niti može da rastumači za- 
gonetku ljudske spoznaje. Vjerujemo da će ova knjiga mnoge 
aktuelne probleme osvijetliti. i H. B. 


S dopustom Starješina. — Tiskara Braće Kralj, 
Zagreb, Ulica Pavle Radića 9. 

